Kematian Kanak-kanak Akibat Covid-19 Meningkat, Ibu Bapa Jangan Culas!

KES KEMATIAN KANAK-KANAK AKIBAT COVID-19 MENINGKAT, MULA LIBATKAN KATEGORI 5
Kematian bayi, kanak-kanak dan remaja akibat Covid-19, tahun ini meningkat seiring pertambahan kes jangkitan ke atas golongan itu.

Menurut data dikeluarkan Kementerian Kesihatan Malaysia (KKM) yang dilaporkan oleh Harian Metro bertarikh 2 September 2021, sebanyak 41 kematian direkodkan sejak Januari hingga 30 Ogos lalu, berbanding hanya enam kematian pada 2020.
Data itu juga mencatat sejumlah 322,694 orang menjadi pesakit cilik Covid-19 sejak pandemik bermula hingga 30 Ogos 2021.

Kematian Kanak-kanak Akibat Covid-19 & Peningkatan Jangkitan Di Kalangan Kanak-kanak

Tahun lalu, terdapat 12,620 jangkitan membabitkan 0-17 tahun, manakala 310,074 jangkitan dilaporkan dalam kalangan golongan itu pada tahun ini.
Mengikut pecahan, terdapat 3,180 kes jangkitan ke atas mereka berusia 0-4 tahun tahun pada 2020, dengan jumlah itu meningkat kepada 81,168 tahun ini.
Kadar kematian golongan itu tahun lalu pula adalah 0.09 atau tiga kematian, berbanding 15 kematian (0.02) tahun ini.
Bagi usia 5-6 tahun, sebanyak 1,227 kes jangkitan tahun lalu dan tiada kematian direkodkan, namun tahun ini ada 32,996 kes jangkitan termasuk satu kematian.
Selain itu, golongan kanak-kanak 7-12 tahun mencatat peningkatan drastik dalam jumlah jangkitan tahun ini iaitu 106,828 kes, berbanding 4,071 kes tahun lalu.
Dalam tempoh itu juga, sembilan kematian direkodkan berbanding hanya satu tahun lalu.
Kategori usia 13-17 tahun pula menyaksikan peningkatan ketara tahun ini dengan 89,087 kes dan 16 kematian berbanding, 4,142 kes serta dua kematian pada 2020.

Baca juga: 9 Gejala Awal & Tanda Covid19 Pada Kanak-Kanak – KKM
Libatkan Masalah Radang, Menjejaskan Fungsi Hati
Sementara itu, dalam sebuah hantaran di Facebook, seorang doktor turut meluahkan rasa bimbang kerana menurut beliau, kes Covid-19 di kalangan kanak-kanak semakin meningkat di hospital, dan kekerapannya lebih tinggi serta melibatkan kategori 5 yang dahulunya jarang berlaku.
Diharapkan ibu bapa terus menjaga SOP dan tidak culas walaupun telah diberi kelonggaran, terutamanya dengan peralihan ke Fasa 2, 3 dan seterusnya.
Sumber: Dr Rashdan Mohamed
Berikut kami kongsikan coretan Dr Rashdan Mohamed untuk makluman bersama:
“Entahlah, saya pun tidak tahu…”
Oncall malam ini. Rasa letih sangat. Tak tahu mana lagi penat – fizikal, mental, emosi, semuanya..
Kami dapat lagi kes kanak-kanak, bayi 3 bulan, positif COVID-19, category 5, perlu bantuan pernafasan
Xray dada, “tak cantik” seperti biasa
Semua ahli keluarga positif COVID-19. Ada yang kategori 4 juga. Pastinya, penularan dalam keluarga
Bayi 3 bulan. Positif. Cat 5. Ventilated. Semua orang sedih
Tanda radang amatlah tinggi. Hati pun terjejas fungsi. InSyaAllah, kami ikhtiarkan. Sedaya mungkin. Kun fayaa kun, tetap milik Allah 🤲
Ramai tanya saya
– kita tengah puncak ke doktor? Atau belum lagi? Entahlah, saya pun tak tahu…
– akan jadi lebih teruk kah gelombang ini? Di negeri ini? Entahlah, saya pun tak tahu
– ramai ke yang akan ambil vaksin? Entahlah, saya pun tak tahu
– betul ke ramai orang tak patuh SOP? Entahlah, saya pun tak tahu
– betul ke ada ibu bapa bawa anak kecil ke sana sini? Entahlah, saya pun tak tahu
– akan makin ramai ke pesakit kanak-kanak dengan cat 4 – 5?, atau radang MIS-C?
Entahlah, saya pun tak tahu
Saya faham kegusaran mereka. Saya pun takut memikirkannya
Tapi ramai yang masih rasa “kebal” menyangka, “Ah, COVID-19 ini tak akan kena pada kami & keluarga kami!” Sehinggalah, mereka jadi sebahagian dari statistik itu
Entahlah, saya pun tak tahu
Kalau dulu, jarang² dapat kes kanak-kanak, apatah lagi category 4 atau 5, sekarang, selang 2 – 3 hari, pasti ada satu. ICU kanak-kanak kami bersilih-ganti pesakit. Bayi. Kanak-kanak. Cat 5. Radang. Xray teruk. Fungsi organ terganggu. Semua ada
Selisih dengan pakar dewasa. Dorang pun sama. Pasrah
Pesakit muda-muda lagi. Umur 20an. Umur 30an. Umur 40an. Dah ada yg BID. Ramai yang lambat dapatkan rawatan. Bahaya. Datang-datang dah teruk sangat. Ada yang tak sempat (maka BID)
Secara statistik, Alhamdulillah, dengan izin Allah, atas ikhtiar team COVID (dewasa dan kanak-kanak), kadar mortaliti (kematian) kami, “tidaklah setinggi negeri lain”, namun, kita semua faham, satu nyawa itu pun sudah begitu berharga. Ada hilang suami. Hilang isteri. Hilang ayah dan ibu. Ada anak kecil jadi yatim, jadi piatu.
Entahlah, saya pun tak tahu
Malam-malam September ini, sejuknya mencengkam kalbu. Boleh kah kita “survived” September ini? Apakah Oktober akan beri sinar baru? Yang pasti November, air bah biasanya mengalir beralun sendu
Entahlah, saya pun tak tahu
Yang saya tahu, saya dah cuba berikhtiar sedayanya
Anda, bagaimana?
*Sumber asal: Facebook Rashdan Mohamed


Kembali Dengan Konsep Baharu, Karnival Jom Heboh 2020 Bakal Temui Anda Melalui Kaca TV

Antara acara atau karnival yang paling ditunggu-tunggu oleh rakyat Malaysia, adalah Karnival Jom Heboh yang menghimpunkan barisan selebriti Malaysia. Sudah bertapak lebih dari 18 tahun, penganjuran karnival ini pastinya akan berbeza dari tahun-tahun lepas kerana rakyat Malaysia masih berhadapan dengan ancaman wabak COVID-19.
Namun, berita baik untuk anda semua kerana dalam situasi kita berhadapan dengan pandemik, Karnival Jom Heboh 2020 bersama McDelivery akan dianjurkan secara ‘virtual’ buat julung kalinya!

APA YANG MEMBEZAKAN JOM HEBOH DAHULU & JOM HEBOH SEKARANG?

Apa yang membezakan Karnival Jom Heboh dahulu dan Karnival Jom Heboh Di Rumah adalah, kali ini penonton dapat merasai kehangatan karnival meriah secara selamat iaitu menerusi kaca televisyen di rumah. Walaupun hanya dengan berada di rumah, penonton dapat meluangkan masa dengan membeli-belah dan menonton persembahan artis yang hadir sama macam ketika anda berada di karnival!

Jom Heboh Di Rumah bersama McDelivery ini akan berlangsung dan disiarkan di TV9 dan juga secara live menerusi laman web Jom Heboh Di Rumah selama dua hari iaitu pada Sabtu, 29 Ogos 2020 dan Ahad, 30 Ogos 2020. Menyahut seruan kerajaan untuk Stay At Home dan #KitaJagaKita, karnival berkonsepkan virtual ini pastinya membawa kelainan dalam keadaan norma baharu.

Paling ditunggu-tunggu adalah barisan selebriti yang akan hadir bagi memeriahkan Jom Heboh Di Rumah adalah Hael Husaini, Naim Daniel, Syafiq Kyle, Nabila Razali, Dayang Nurfaizah dan ramai lagi. Mesti tak sabar nak tunggu persembahan dari artis kegemaran anda bukan?
Ada apa selain artis datang buat persembahan dalam Jom Heboh Di Rumah ni?

Karnival Jom Heboh kembali guys !! Tapi kali ni special kita akan buat #JomHebohDiRumah !So nantikan 29 & 30 Ogos 2020…
Posted by TV9 Di Hatiku on Wednesday, August 19, 2020

Bukan itu sahaja, bersempena sambutan Hari Kebangsaan, Karnival Jom Heboh kali ini akan termasuk dalam Penyertaan Malaysia Book of Record, dimana sambutan countdown Merdeka secara virtual buat julung kalinya. Pastinya lebih menyeronokkan adalah, para penonton berpeluang untuk memenangi pelbagai jenis hadiah menarik sepanjang karnival berlangsung sehinggalah boleh menang Proton X70! Bukan itu sahaja, anda juga membeli-belah sambil menderma kepada Tabung Pahlawan ATM.

Siapa yang tidak suka apabila selebriti mengadakan jualan kan? Karnival kali ini akan menghadirkan selebiti secara maya iaitu menerusi lama web Jom Heboh, dimana jualan barangan secara ‘auction’ akan dilakukan. Tidak dilupakan juga bila sudah ada karnival secara virtual, pastinya ada permainan game secara virtual dimana penonton boleh cuba menyertai MGO Lunchtime Cup. Yang best sekali adalah anda berpeluang untuk memenangi hadiah sehingga RM 500 sehari.
*Memang banyak hadiah-hadiah percuma dan hadiah menarik seperti:
1. Proton X70
2. Baucer dan cash McDonalds berjumlah RM20,000
3. Huawei Watch Fit
4. 2 million BIG Poin dari AirAsia
5. Setahun supply produk dari Tealive
6. Baucar bernilai RM 10,000 dari CJ Wow Shop
7. Tiket masuk ke Adventure Waterpark Desaru Coast
8. Tiket masuk ke Paya Indah Discovery Wetlands
9. 500 kotak ‘drip bag coffee’ dari Coffex Coffee
Jadi jom kita tunggu di rumah hujung minggu ini untuk menonton Karnival Jom Heboh di Rumah dan juga menerusi siaran live di website https://www.jomheboh.com.my/  ya!


Kembali Seperti ‘Anak Dara’ Selepas Bersalin, Rupanya Kena Amalkan Teh Halba Ini!

Nak cantik, bukan sahaja cantik di luaran sahaja betul tak? Mestilah nak cantik secara dalaman juga. Kalau macam tu, apa kata cuba amalkan teh herba yang bukan sahaja untuk cantik, tapi banyak lagi khasiat untuk orang dewasa dan kanak-kanak! Macam mana nak buat? Jom ikut cara ini!
www.wanista.com

TEH HALBA UNTUK CANTIK DALAMAN DAN LUARAN.
Hmmm..rasa tenang betul selepas minum teh halba ni. Wangi dan harum sangat. Ramai yang tak tahu rupanya halba ni boleh dibuat teh. Khasiatnya pun banyak. Lelaki, wanita, kanak-kanak semua boleh minum. Yang asyik pm tanya macam mana nak buat teh halba tu inilah resepinya. Senang sangat tau. Cuma perlu kan halba sebagai bahan utama.
www.facebook.com/groups

1- Halba satu sudu kecil
2- Air segelas
3- Madu satu sudu besar (boleh ganti gula perang) guna sudu plastik tau. Saya tak jumpa pula sudu plastik saya pagi tadi.
4- Limau kasturi (option lemon, limau nipis, pati delima) tak nak masuk pun tak pe.

Cara-caranya, rebus halba sehingga mendidih. Biarkan sejuk. Kemudian masukkan madu dan perah jus limau. Kacau rata, dan terus minum. Amalkan setiap pagi, Inshaallah akan rasa perubahannya.

Antara khasiat teh halba adalah :
1- Mencantikkan struktur kulit dari dalam serta memelihara keanjalan kulit makna kata lain awet muda secara semulajadi.
2- Mengurangkan berlaku pengumpulan lemak-lemak baru dalam badan seterusnya membantu mengurangkan masalah berat badan atau kegemukan.
3- Menambah tenaga seksual samada lelaki atau wanita. Dalam perubatan China membuktikan kenyataan ini.
4- Menguatkan fungsi jantung. Inshaallah tak rasa mengah-mengah lagi dah.
5- Merawat masalah sembelit & buasir.
http://diyarbakiryenigun.com/
6- Melancarkan perjalanan darah.
7- Mengatasi masalah senggugut (kesakitan / ketegangan sewaktu haid & pra-haid).
8- Melegakan masalah sakit kepala / migraine.
9- Menguatkan fungsi rahim, merangsang & menyuburkan rahim. Bagus sebagai ikhtiar untuk mereka yang ingin hamil.
10- Mengetatkan & meremajakan rahim. Dalam kata lain dalaman menjadi anak dara balik.
http://www.medicalnewstoday.com/
11- Menghilangkan lendir & sakit tekak.
12- Membantu mengurangkan ketagihan rokok & dadah.
13- Membantu kecerdasan kanak-kanak yang meningkat usia baligh, memelihara kekuatan badan & menggalakkan tumbesaran badan.
www.kidsinadelaide.com.au
14- Memperbanyakkan air susu ibu. Mengaktifkan kalenjar susu, meningkatkan saiz payudara secara semulajadi. Yang ni seriously berkesan. Tak perlu lagi ambil suplemen pelik-pelik. Kesan selepas 48 jam dah boleh rasa tau.
Khasiat berganda-ganda tak padan dengan saiz halba yang kecik. Harga pun murah. Anytime boleh buat. Selamat mencuba.
* Wanita mengandung tak boleh minum. Tunggu lepas bersalin dulu. Bagus diminum dalam pantang, cuma jangan letak limau. Just halba dan madu.
Sumber: Sumaiyah Abdullah


Kembalikan Keyakinan Diri! – Kaedah Ini Mampu Bantu Rawat & Pudarkan Parut Anda!

Pasti ramai dalam kalangan anda mengalami masalah kulit berparut, betul tak? Banyak kaedah rawatan dan ubat-ubatan ditawarkan di luar sana. Dari yang murah sehinggalah yang mahal.

Tapi sejauh mana keberkesanan rawatan tersebut? Berapa pula kos rawatan? Proses rawatan leceh atau tidak? Lupakan semua persoalan tersebut sebaliknya, anda perlu kenal pasti terlebih dahulu jenis parut anda. Kemudian, barulah cari produk yang sesuai digunakan.
Jom, Kenali Jenis-jenis Parut Yang Ada Pada Anda.

Parut ni ada beberapa jenis tau. Maka, untuk pastikan anda berikan rawatan yang tepat pada parut anda, pastikan anda tahu latar belakang seperti punca dan berapa usia parut anda. Itu akan sangat membantu.

Antara jenis-jenis parut yang ada, termasuklah parut kebakaran, parut kemalangan, parut setelah jalani pembedahan dan mungkin juga bekas luka terkena benda tajam. Berikut adalah contoh parut akibat luka tertentu.
Parut selepas bersalin melalui pembedahan (gambar sekadar hiasan)
Parut kemalangan (gambar sekadar hiasan)
Sebenarnya sekarang ada banyak cara yang boleh digunakan untuk semua jenis parut di atas, cuma ianya memerlukan sedikit masa dan kesabaran.
Guna CICA-CARE Untuk Bantu Pudarkan Parut Anda!
Boleh didapati dalam 2 saiz iaitu 12cm X 3cm atau 12cm X 6cm
Bagi anda yang masih tercari-cari rawatan yang mampu membantu merawat dan memudarkan parut anda, admin cadangkan anda try guna CICA-CARE. Bagi admin, CICA-CARE ni bagus sebab ianya mampu bantu pudarkan parut bertekstur dan merawat parut yang berusia hingga 20 tahun1. Hebat kan?
Rawat Parut Dengan Gel Sheet! Dah Diuji Secara Klinikal Tau!

Untuk pengetahuan anda, CICA-CARE adalah silicone gel sheet yang dirumus khas bagi mengekalkan kelembapan kulit dan dalam masa yang sama merawat parut yang ada pada kulit anda. Selain itu, CICA-CARE juga telah dibuktikan secara klinikal berkesan merawat parut dan telah menjalani ujian dermatologi.
Carney, Carson, Gavar, Stevenson, Mac Nee, Groves et al,1994
Hasilnya mendapati 90% daripada masalah parut boleh dipudar dan disamarkan dalam tempoh 2 hingga 4 bulan penggunaan CICA-CARE, tetapi ianya harus digunakan dengan betul dan konsisten 2,3.
Ingat! Sebelum gunakan CICA-CARE, pastikan luka anda telah sembuh sepenuhnya. Kalau boleh, dapatkan nasihat doktor terlebih dahulu.
Mudah Digunakan & Tahan Lama.

Yang Menariknya, CICA-CARE mudah sangat nak gunakan. Didatangkan dalam bentuk silikon, maka penggunaanya sangat fleksibel. Anda boleh potong gel sheet mengikut saiz parut anda dan tampalkannya.
Cadangan admin, gunakan gel sheet CICA-CARE 4 jam sahaja pada hari pertama dan kedua penggunaannya. Kemudian, anda tingkatkan masa pemakaian kepada 8 jam bagi dua hari berikutnya.
Jika tiada sebarang iritasi tingkatkan masa pemakaian gel sheet secara perlahan-lahan sehingga cukup 24 jam sehari bagi mendapatkan hasil yang optima. Lagi lama anda tampal, lagi bagus!

Bagi admin, best sangat guna silikon gel Sheet CICA-CARE, sebab tak melekit atau rasa berminyak lepas apply macam sesetengah produk lain yang ada dipasaran. Ye la! Produk merawat parut datang pelbagai bentuk termasuklah dalam bentuk losyen, krim dan juga minyak.  So, anda kena bijak memilih.
Take note tau, gel sheet CICA-CARE perlu dicuci 2 kali sehari menggunakan sabun bebas minyak. Lepas tu, anda boleh bilas menggunakan air suam.
Keringkan gel sheet tadi, tetapi elakkan penggunaan tisu muka atau toilet paper semasa mengeringkan gel sheet CICA-CARE.
Sila cuci gel sheet dengan lebih kerap jika korang lakukan aktiviti yang mengeluarkan peluh, terutamanya bila lakukan aktiviti fizikal yang lasak dan terdedah kepada cuaca panas.
Ingat! Paling penting, pastikan parut korang berada dalam keadaan bersih dan kering sebelum menampalkan gel sheet CICA-CARE bagi mengelakkan sebarang iritasi. Mudah kan? Ianya tahan sehingga 28 hari penggunaan ye 5,6.
Ha! Ni tips ikhlas dari admin, selepas penggunaan 20 hari ke atas kalau rasa gel sheet tu dah tak berapa nak lekat, tampal la dengan plaster.
Bagi yang berminat, anda boleh dapatkan CICA-CARE di leading pharmacies berhampiran anda. Nak tahu lebih lanjut mengenai CICA-CARE?Jom layari website mereka!
Website: CICA-CARE
**Artikel ditulis berdasarkan pengalaman dan maklumat daripada admin sendiri.
Sumber:

Quinn KJ, Burns 1987;13:S33-S40. (Based on a case study of one patient)
Carney SA, et al. Burns 1994,20:163-167
S.Mercer NSG Br J Plast Surg 1989,42;83-87
Monstrey S, et al. J Plastic, Recon & Aesth Surg 2014;67:1017-25
Report No PS/WR/00/01/001, 24/04/00
Stability Study QA3324, 29 March 1994.


Kembangkan Perniagaan Anda Bersama Celcom Business Hari Ini & Nikmati Diskaun 30% Dengan Penjana!

Menjalankan perniagaan bukanlah perkara yang mudah. Selain berisiko, kita kena ada ilmu dalam bidang ini.
Bagi anda yang baru atau sedang menjalankan perniagaan tapi masih menghadapi masalah pemasaran, komunikasi dengan pelanggan dan nak upgrade kemudahan bayaran, apa kata anda sertai Celcom Business.

Celcom Business rakan perniagaan dengan pelbagai solusi !

Kalau anda semua nak tahu, Celcom Business memberikan penyelesaian lengkap kepada masalah perniagaan anda untuk membantu perniagaan tersebut berkembang maju dan produktivitinya terjaga.

Sertai sekarang & dapatkan harga promosi!
Menawarkan pelbagai pakej perkhidmatan seperti Business Wireless, Enterprise Bulk Messaging, Location Based Advertising dan MESINKIRA.
Berikut min kongsikan sedikit maklumat berkaitan pakej perkhidmatan diatas yang Celcom Business tawarkan.
1. Business Wireless

Business Wireless adalah pakej internet pantas tanpa had yang ditawarkan dengan harga serendah RM135 sebulan dengan kontrak selama 24 bulan .
Pakej ini ditawarkan bertujuan untuk membantu anda menjalankan operasi perniagaan dengan lebih cekap dan smooth terutamanya bagi anda yang menjalankan bisnes online.

Selain itu, Celcom Business menjamin sambungan internet ini lancar ke pelbagai peranti pada bila-bila masa dan dimana jua. Jadi, anda boleh pantau operasi perniagaan anda, anytime.
2. Enterprise Bulk Messaging

Pakej Enterprise Bulk Messaging pula ialah pakej pemasaran yang membolehkan anda berkongsi promosi terkini perniagaan anda bersama lebih ramai pelanggan melalui perkhidmatan mesej berkala.
So, anda dapat sampaikan maklumat promosi terus kepada pelanggan tanpa ada sebarang halangan.

Ditawarkan pada harga serendah RM50 hinggalah RM200, pilihlah pakej yang bersesuaian mengikut kemampuan dan saiz perniagaan anda.
3. Location Based Advertising

Berbeza dengan Enterprise Bulk Messsaging, Location Based Advertising adalah pakej pemasaran bersasar.
Pakej ini boleh membantu anda untuk mendapatkan pelanggan baru dengan mensasarkan lokasi pelanggan. Jadi, anda dihubungkan terus dengan pelanggan-pelanggan berpotensi tinggi yang berada di kawasan sasaran anda.
Maka, tak hairanlah melalui pakej ini perniagaan anda boleh berkembang dalam masa yang singkat.

Sekarang ada promosi istimewa, anda tidak akan dikenakan yuran pemasangan dan penetapan dengan pesanan serendah RM500 (1,666 SMS) sahaja. Jadi, jangan lepaskan peluang ini dan daftarlah sekarang.
4. MESINKIRA

Pakej MESINKIRA antara pakej yang paling popular dalam perkhidmatan Celcom Business. Bayangkanlah melalui pakej ini anda boleh menerima bayaran digital daripada pelbagai sumber seperti kad kredit, debit dan e-dompet, hanya dengan satu kod QR.
Ada 2 pakej yang ditawarkan iaitu pakej basic dan standard. Maklumatnya ada dibawah:

Ye betul, bagi pakej ini anda ditawarkan diskaun 30% dengan PENJANA. Rugi kalau anda tak ambil pakej MESINKIRA kerana diskaun ini ditawarkan dalam tempoh terhad sempena musim perayaan sahaja.
5. Business Fibre

Business Fibre membantu mengoptimumkan operasi dan keuntungan perniagaan milik anda. Nikmati pelbagai tawaran menarik pada harga terbaik hari ini bersama Business Fibre.

Jangan tunggu lagi, kembangkan perniagaan anda hari ini dengan bantuan Celcom Business. Maklumat lanjut boleh didapati di website>> https://business.celcom.com.my/bm/special-packages/raya.


Inilah Yang Terjadi Bila Kembar Bersua Muka Buat Pertama Kali

Ini video yang benar-benar menunjukkan betapa kuat ikatan persaudaraan kembar. Sebaik sahaja bayi ini dilahirkan dia menangis ketakutan, mencari di manakah gerangan adiknya.
Foto Kredit: Screengrab YouTube

Lantas, apabila jururawat akhirnya meletakkan mereka bersama-sama, dengan serta-merta mereka berhenti menangis. Ayah mereka bagaikan tidak percaya dengan apa yang berlaku. Ini adalah video yang luar biasa!
Sama-sama kita tonton video anak kembar ini:

Kembar Bersua Muka

Anak kembar mempunyai bonding yang sangat kuat antara satu sama lain. Ramai yang mengatakan bahawa si kembar bukan sahaja berkomunikasi dengan percakapan, tetapi berkomunikasi dengan minda.
Ada sesiapa kembar di sini yang boleh sahkan perkara ini?


Kembar Tiga Ini Hafal Al Quran. Sunguh Beruntung Ibunya!

Sungguh beruntung ibu yang melahirkan mereka bertiga. Sejuk perut ibu mengandung. Perjuangan ibu melahirkan bayi kembar tiga, perjuangan membesarkan serta mendidik tiga anak sekaligus, kini berbaloi.
Kini, bayi kembar 3 itu sudah membesar menjadi pemuda-pemuda soleh yang diberi nama Abdul Hannan Jamaluddin, Abdul Mannan Jamaluddin dan Abdul Ihsan. Subhanallah, semuanya hafiz, iaitu hafal Al Quran.

Hafal Al Quran

Mempunyai nama panggilan pendek iaitu Hannan, Mannan dan Ihsan, mereka ini masih berusa 17 tahun. Lahir pada 11 Jun 1997 di Batam, Indonesia. Ketika artikel ini ditulis, ibu mereka sedang mengandung anak kelapan yang diharapkan juga akan menjadi penghafal Al-Quran seperti adik beradik yang lain. Subhanallah!

Menurut islamdairy99, kecintaan yang kuat pada Al-Quran hasil didikan orang tua di rumah membuat kembar 3 ini mengenali kitab suci ini sejak kecil lagi. Ibu yang selalu mendampingi perkembangan anak-anaknya dan ayah yang menjadi guru agama menjadikan mereka anak yang membesar dalam suasana Islam dan harmoni.
Di laman Facebook Berita Islami Masa Kini pula, puluhan ribu pengguna Facebook mengucapkan tahniah dan kagum kepada tiga pemuda kembar itu. Ramai juga yang berharap agar anak-anak mereka dapat menjadi seperti mereka. Siapa yang tidak mahukan anak-anak yang boleh hafal Al Quran?
“Sesungguhnya Allah mempunyai keluarga di antara manusia, para sahabat bertanya, “Siapakah mereka ya Rasulullah?” Rasul menjawab, “Para ahli Al Qur’an. Merekalah keluarga Allah dan pilihan-pilihan-Nya.” (HR. Ahmad)
Subhanallah, masih mudah sudah gemar baca Al-Quran. Semoga kita juga mempunyai keturunan seperti ini dan menjadi penghafal al-Quran.
Aamiin
Nota: Untuk maklumat terkini, boleh ikuti blog dan laman Facebook kembar 3 ini di Kembar3 Hannan Mannan Ihsan.


‘Kembar’ Upin & Ipin Cari Siput Sedut Untuk Bantu Keluarga

Kartun Upin & Ipin memang menjadi kegemaran kanak-kanak. Namun, apa yang mencuit hati apabila dua beradik tinggal di Kelantan digelar ‘Upin dan Ipin’ kerana mengerti kesusahan hidup dan kerajinan mereka membantu keluarga.
Mohammad Alif Mohd Jani, 14 dan adiknya Muhammad Alham, tidak pernah berputus asa mencari siput sedut di Sungai Lachang, Pasir Mas. Hasil tangkapan akan dijual di sekitar kampung untuk menampung kehidupan.

Baca juga: 2 Anggota Polis Jadi Wira Sambut Bayi Lahir Dalam Kereta
TIDAK ANGGAP ITU SATU KERJA YANG MEMBEBANKAN
Menerusi laporan Harian Metro, Mohamad Alif dan adiknya akan turun ke sungai ditemani bapa, Mohd Jani Azmi berusia 41 tahun, tiga kali seminggu dan bergantung kepada keadaan cuaca. Sebanyak empat hingga lapan kilogram (kg) siput sedut dalam sehari dan dijual pada harga RM8 sekilogram.

“Kami tidak menganggap kerja mencari siput sedut sebagai membebankan, malah mengaku ia amat menyeronokkan kerana mendapat masa untuk melakukan aktiviti bersama, “ katanya.

Tambahnya lagi, meskipun sibuk mencari siput sedut namun sesi Pengajaran dan Pembelajaran di Rumah (PdPR) tidak dilupakan. Dia juga menjelaskan ibu dan ayahnya tidak pernah memaksa mereka untuk melakukan kerja ini sebaliknya ia pilihan sendiri.
“Kami tiada gajet, basikal atau sebarang kemudahan lain untuk mengisi masa lapang,” jelasnya lagi.
Sumber: Harian Metro


Tinggalkan Malaysia Untuk Kembara Eropah Timur 123 Hari. Lelaki Ini Sangat Awesome!

Kembara Eropah Timur
Jika sebut Eropah, ramai yang hanya mahu ke London, Paris dan Rome sahaja. Ah, itu lokasi mainstream. Jika banyak duit, pergi situ hanya untuk shopping, bukan untuk belajar budaya. Tiada kelainan.
Tidak ramai yang tahu, Eropah Timur menyajikan suasana yang lebih mengujakan. Ini dibuktikan oleh Nazri Arshad, atau lebih selesa dipanggil sebagai Moji yang berkelana ke Hungary dan Romania (termasuk transit Amsterdam) selama 123 hari. Sama seperti Rayyan Haries, kami sangat kagum dengan keberanian dan kesungguhan Moji.

Rakaman Video HD
Video ini sudah lama dirakam. Cuma mungkin ramai yang tidak tahu. Summer Holiday 2011 dirakam dengan cukup kemas oleh Moji. Sila tonton video yang dirakam sendiri oleh Moji. Lihat sendiri kualiti yang dihasilkan dalam bentuk HD. Pada saat anda tekan Play, kami yakin anda tidak akan Pause kerana pengisian yang cukup menarik. Lain dari yang lain!
Rancangan travelog yang ditaja oleh syarikat tertentu di kaca televisyen? Oh, lupakan sahaja. Video Moji lebih menarik dan bakal buat anda tersenyum dan tersengih panjang. Sungguh santai!

Kami salute dengan ketekunan dan kerajinan Moji buat editing untuk video yang dihasilkan sendiri. Dengan background music yang memang bersesuaian dengan jiwa remaja, rasa heaven bila tonton travelog ini.

Ah, cakap banyak-banyak pun tiada guna. Usah tunggu lama, mari kita tonton bersama-sama.

Episod 1 menceritakan keberangkatan beliau dari KLIA dan transit di Schipol Airport, Amsterdam. Banyak tips yang dikongsikan seperti siap-siap download aplikasi Dictionary dalam smartphone. Video beliau main Street Yoyo juga ada dalam Episod 1 ini.

Episod 2 adalah kesinambungan hidup Moji yang berkongsi informasi dan pengalaman tentang teh, keretapi, makanan, undang-undang di luar negara dan tentang bandar di sana.

Episod 3 sangat santai kerana mengisahkan rutin hidup seharian di sana.

Tak puas menonton? Sila klik pada pautan biografi Moji di bawah.

Ini soalan kami pada Moji:
1. Kenapa suka mengembara?
Saya suka mengembara disebabkan saya suka melihat kelainan budaya,masyarakat & pemandangan di negara orang lain. Saya suka menjelajah melihat keindahan alam ciptaan Allah.

2. Apa faedah kembara secara backpacking?
Faedah utama kembara secara backpacking adalah kita dapat menjimatkan perbelanjaan. Ini disebabkan kita hanya menggunakan perkhidmatan & kemudahan yang asas sahaja.Semuanya asas & tidak mewah. Dengan melancong cara backpacking ini, kita dapat menjelalah lokasi setempat dengan lebih mendalam. Tambahan lagi, disebabkan kita hanya memikul satu beg yang berisi hanya keperluan asas untuk diri sendiri, ia lebih mudah untuk bergerak berbanding beg troli yang besar.

3. Apa pesanan untuk anak muda yang mahu mengikut jejak langkah Moji?
Mulakan semua dengan bermimpi. Ini kerana bermimpi adalah PERCUMA, tidak perlukan wang ringgit. Di samping menyimpan impian, kita mestilah berusaha untuk memenuhi impian itu. Bertawakkal dan berdoa agar dipermudahkan segala urusan kita untuk mengecapi impian tersebut.

[infobox title=’Tentang Moji’]

Blog: moji16.blogspot.com
Instagram: instagram.com/moji16
Facebook Page: facebook.com/KembaraBackpackersBersamaMoji
Facebook Page: facebook.com/ApertureKU
Vimeo: vimeo.com/moji
Twitter: twitter.com/moji16
YouTube: youtube.com/user/yonazri/

[/infobox]


Kementerian Cadang Cuti Bersalin Sektor Swasta Dinaikkan Ke 98 Hari

Berita baik buat semua pekerja sektor swasta di Malaysia dimana Kementerian Sumber Manusia mencadangkan jumlah cuti bersalin dinaikkan daripada 60 hari kepada 98 hari. Ini berikutan dengan usul yang dibentangkan ketika Bajet 2018 dimana pekerja sektor swasta menikmati cuti bersalin selama 90 hari.
MASIH IKUT 90 HARI

Buat masa ini majikan hanya ‘digalakkan’ untuk mengikuti pengumuman Bajet 2018 untuk menaikkan cuti bersalin bagi sektor swasta kepada 90 hari.
Merujuk kepada 38 hari tambahan cuti bersalin, majikan akan menanggung kos elaun bersalin selama 19 hari manakala baki 19 hari adalah cuti tanpa gaji. Untuk pengetahuan anda, dalam sektor perkhidmatan awam, pekerja wanita layak mendapat 90 hari cuti bersalin.

“Salah satu langkah penting yang diambil oleh kementerian untuk meneliti cadangan pembaharuan adalah meningkatkan jumlah cuti bersalin dari 60 kepada 98 hari, bersamaan dengan 14 minggu, di bawah Akta Kerja,” menurut kementerian itu.

MASIH MENUNGGU KEPUTUSAN KABINET

Langkah terbaharu daripada kementerian itu selepas laporan Bank Dunia berjudul “Memecah Halangan: Ke Arah Peluang Ekonomi Yang Lebih Baik Buat Wanita di Malaysia” yang dikeluarkan pada 27 September yang menyoroti kesukaran yang dihadapi oleh wanita di pasaran buruh.
“Selain itu, turut dicadangkan adalah majikan tidak boleh menamatkan khidmat pekerja yang hamil melainkan majikan dapat membuktikan bahawa penamatan khidmat tersebut bukan disebabkan kehamilan,” katanya.
Cadangan pindaan kepada undang-undang mesti terlebih dahulu diserahkan untuk kelulusan Kabinet dan buat masa ini belum ada tarikh yang diberikan untuk Kabinet memutuskan perkara tersebut.


Kementerian Kesihatan Perjelas Isu Bedak Talkum Dan Kanser Ovari

Mesti ramai yang tahu tentang isu saman di Amerika Syarikat, di mana syarikat terkemuka, Johnson & Johnson telah diarahkan untuk membayar 72 juta USD kepada sebuah keluarga yang mendakwa produk bedak talkum daripada syarikat tersebut menyebabkan kanser ovari.
Walaubagaimanapun, kes ini masih berada dalam siasatan kerana terdapat laporan yang menyatakan bahawa syarikat tersebut sedang dalam proses untuk melawan semula kenyataan tersebut. Pada masa yang sama, tidak ada bukti yang kukuh untuk menunjukkan kes tersebut telah disahkan.

Kenapa Bedak Talkum Dianggap Merbahaya?
Persatuan Pengguna Pulau Pinang (CAP) juga telah mengeluarkan kenyataan akhbar bertarikh 10 Mac 2016 agar pengguna berhati-hati dengan penggunaan bedak talkum yang dikatakan toksik.
Dalam kenyataan itu juga, organisasi tersebut mendesak agar Kementerian Kesihatan melarang penggunaan bedak talkum dan barang-barang berasaskan talkum kerana ia turut membahayakan bayi.

Ini kerana, partikel daripada bedak talkum ini didakwa mampu menyebabkan tumor dan barah (atau kanser) pada ovari dan juga peparu.

Selain kanser ovari, ia juga dikatakan mampu menyebabkan sesak nafas pada bayi. / Foto Kredit: modernreaders.com
Walaubagaimanapun, secara umumnya para penyelidik masih lagi belum mencapai kata putus dalam menentukan hal sebenarnya dalam kaitan bedak talkum secara langsung dengan kanser ovari.
Menurut sebuah kajian terbaru yang dilaporkan oleh NHS Choices di United Kingdom pada 9 Mac 2016, terdapat 33% kemungkinan yang lebih tinggi mengaitkan pengguna bedak talkum dengan kanser ovari.
Sungguhpun begitu, mereka mendapati pengguna bedak talkum ini biasanya mempunyai ciri-ciri yang juga berkait rapat dengan risiko kanser ovari itu sendiri seperti; umur lebih tua, mempunyai berat badan berlebihan, pesakit lelah, dan mengambil pil penahan sakit dengan kerap.
Kenyataan Akhbar Kementerian Kesihatan Malaysia Berkaitan Isu Bedak Talkum Dan Risiko Kanser Ovari
Menurut  kenyataan akhbar yang dikeluarkan oleh Kementerian Kesihatan Malaysia bertarikh 11 Mac 2016, bedak talkum Johnson’s telahpun disemak pangkalan datanya berikutan kes yang mendapat perhatian ramai ini.
Dalam Ulasan Ketua Pengarah Kesihatan Malaysia, Datuk Dr Noor Hisham Bin Abdullah, bedak talkum Johnson’s telah disemak dan didapati telah memenuhi semua keperluan yang ditetapkan dalam Guidelines for Control of Cosmetic Products in Malaysia.
KKM turut menekankan bahawa talkum yang dikelaskan kepada gred kosmetik atau farmaseutikal lazimnya lebih tulen dan tidak mengandungi asbestos (bahan yang dipercayai menyebabkan kanser).
KKM juga menasihatkan orang ramai agar menyemak status notifikasi produk-produk meragukan melalui laman web rasmi Biro Pengawalan Farmaseutikal Kebangsaan (BPFK) di http://portal.bpfk.gov.my
Untuk membaca kenyataan akhbar penuh klik sini atau rujuki laman Facebook Kementerian Kesihatan Malaysia.
Foto Kredit: bbc.com
Jangan Abaikan Penjagaan Wanita Yang Khusus
Walau apa pun, para wanita khususnya digalakkan agar menitikberatkan penjagaan ‘vagina’ dan rahim kerana kanser ovari adalah jenis kanser ke-5 yang paling tinggi dihidapi oleh wanita di Malaysia.
Semua wanita berusia 25 tahun ke atas dianjurkan untuk membuat pemeriksaan ‘pap smear’ bagi mengesan tanda awal kanser pangkal rahim atau kanser ovari ini.
Salah satu cara adalah dengan menukar seluar dalam dengan kerap dan menggunakan seluar dalam jenis kapas agar ia dapat menghalang jangkitan bakteria.
Selain itu, semasa mencuci, gunakan bahan yang minima seperti sabun tanpa bau, pembersih wanita khusus, atau cukup sekadar mencucinya dengan air bersih.


Kementerian Pendidikan Sedia Akses Pembelajaran Melalui Astro Tutor TV Mulai 4 Mei

Kementerian Pendidikan Malaysia (KPM) dan Astro Malaysia Holdings Bhd (Astro) telah bersetuju untuk bekerjasama bagi menyiarkan Slot Program TV Pendidikan di saluran Tutor TV, Astro. KPM berkata, kerjasama itu merupakan tambahan kepada siaran slot TV Pendidikan yang kini bersiaran di saluran TV Okey, Radio Televisyen Malaysia (RTM) bermula 6 April 2020.
TINGKATKAN AKSES KEPADA BAHAN PEMBELAJARAN BERMULA 4 MEI

Menurutnya, inisiatif itu bertujuan untuk meningkatkan akses murid kepada bahan pembelajaran melalui platform alternatif selain daripada pembelajaran dalam talian. Pendekatan ini akan dapat membantu murid yang tidak mendapat capaian internet mengikuti proses pengajaran dan pembelajaran (PdP) dari rumah semasa Perintah Kawalan Pergerakan (PKP) dan pasca PKP.
Untuk pengetahuan anda, Slot TV Pendidikan di saluran Tutor TV, Astro akan mula bersiaran pada 4 Mei 2020 dan akan disiarkan selama dua (2) jam pada setiap Isnin hingga Jumaat. Bukan itu sahaja, waktu siaran program terbabit bermula pada jam 10 pagi hingga 11 di saluran 601 dan 11 pagi hingga 12 tengah hari menerusi saluran 603.

ALERT DENGAN JADUAL DARI KPM

Menurut laporan, rancangan berkenaan akan diulang siar pada jam tiga hingga empat petang di saluran 601 dan jam empat hingga lima petang di saluran 603 pada hari yang sama.
“Selain itu, program ini juga dapat ditonton secara percuma pada bila-bila masa menerusi aplikasi Astro GO yang boleh dimuat turun menggunakan peranti dengan sistem pengoperasian Android dan iOS”
Untuk ibu bapa, pastikan anda periksa jadual rancangan yang boleh didapati dengan melayari portal rasmi KPM di www.moe.gov.my atau di media sosial rasmi KPM iaitu Facebook, Instagram dan Twitter @KemPendidikan.
Justeru, KPM yakin bahawa melalui kerjasama dengan Astro ini akan memberi manfaat kepada murid, guru dan ibu bapa bagi membolehkan proses PdP dilaksanakan dengan lebih meluas terutamanya dalam keadaan yang mencabar pada masa ini.
Sumber: Sinar


Kempen ‘Cerahi Kehidupan Bersama TOP’ Kembali Untuk Membantu Masyarakat

Satu Kerjasama dengan AEON Big Untuk Menggalak Lebih Ramai Pengguna Menderma Kepada Kanak-Kanak Kurang Bernasib Baik Agar Mereka Memperoleh Masa Depan Yang Lebih Cerah Dengan Pembelian Baju Seragam Sekolah Baharu
Jenama pencuci nombor satu di Malaysia, TOP berkolaborasi dengan pasaraya AEON Big untuk melancarkan satu kempen gergasi bagi mengumpul dana untuk membekalkan keperluan persekolahan kepada kanak-kanak kurang bernasib baik di seluruh negara.
Kempen bertema ‘A Brighter Future with TOP’ atau ‘Cerahi Kehidupan Bersama TOP’ yang pernah dilaksanakan pada tahun lepas, dianjurkan semula setelah mendapat sambutan yang amat memberangsangkan daripada para pelanggan TOP.

Kempen ini menyasarkan untuk memberikan masa depan yang cemerlang kepada kanak-kanak kurang bernasib baik dengan membina keyakinan diri mereka melalui pemberian pakaian seragam sekolah baharu. Di samping itu, kempen ini juga akan mendidik kanak-kanak berkenaan kemahiran hidup dengan menanamkan sifat tanggungjawab dalam diri mereka untuk menjaga pakaian seragam sendiri dengan pencuci TOP yang dibekalkan.
TOP amat berbesar hati untuk bekerjasama dengan AEON Big yang mempunyai 25 buah pasaraya di seluruh negara untuk mencapai lebih ramai pengguna, seterusnya memberi orang ramai peluang untuk membantu kanak-kanak kurang bernaib baik memperoleh masa depan yang lebih cerah.

Melalui kempen ini, sebanyak 30 sen daripada jualan mana-mana produk TOP di semua cawangan AEON Big di seluruh negara akan disalurkan kepada dana ini bermula 14 November hingga 14 Disember 14, 2016.

Dana berkenaan akan digunakan untuk membeli pakaian seragam sekolah bagi 400 kanak-kanak kurang bernasib baik yang bersekolah, berumur antara 7 hingga 17 tahun dari 20 buah rumah kebajikan di tujuh buah negeri.
Untuk mencapai tujuan ini, kempen berkenaan perlu mengumpulkan dana berjumlah RM40,000.

Dibangunkan oleh LION Corporation Japan, TOP tersohor dengan konsep kehidupan bersih menyeluruh dengan menggunakan teknologi berinovasi untuk cucian yang lebih bersih, peningkatan keselesaan dan kesejahteraaan yang lebih baik.
Di Malaysia, TOP yang dikenali dengan inovasi seperti anti-bau hapak dan fungsi anti-debu hama yang pertama di Malaysia, bakal menrevolusikan industri pencuci dengan formulasi semula pencuci Micro-Clean Tech yang telah diperkenalkan baru-baru ini.
Formulasi TOP Micro-Clean Tech yang baharu ini dimuatkan dengan inovasi Anti-Sebum yang akan menembusi jauh ke dalam teras fiber untuk membersihkan sebum dan kesan peluh yang terperangkap dengan lebih berkesan.
Slogan kata TOP Micro-Clean Tech – ‘Belum Bersih Sehingga Mikro Bersih’ mencerminkan pencapaian teknologi pencuci yang memberi kuasa kepada siri ini. TOP Micro-Clean Tech membersihkan sepenuhnya kotoran yang tampak dan tersembunyi seperti peluh dan sebum (minyak yang dirembeskan secara semulajadi melalui pora kulit) yang terperangkap jauh ke dalam fiber fabrik. Peluh dan sebum adalah antara penyebab utama bau dan kotoran pada pakaian terutamanya di kawasan lubang lengan baju, lengan baju dan kolar sehingga menjadikan pakaian anda kekuningan, kusam dan pudar warnanya.
Sebagai satu produk keperluan isi rumah keluarga-keluarga di Malaysia, jenama ini berkongsi nilai-nilai amal dan kebajikan terutamanya dalam soal pendidikan serta penjagaan masyarakat yang membentuk negara ini.
Pengurus Pemasaran Kanan Southern Lion Sdn. Bhd., Cik Carmen Foo memaklumkan, sebagai peneraju dalam kategori pencuci[1], TOP telah mengambil tanggungjawab untuk membantu masyarakat melalui amal-amal yang seiring dengan pengguna dan pihaknya juga menjemput para rakan niaganya untuk turut serta bagi mencapai hasil dan kesan yang lebih meluas.
“TOP merupakan peneraju inovasi teknologi pencucian yang tiada saingan di Malaysia dan telah dibuktikan menjadi peneraju pasaran. Kedudukan ini dicapai melalui kepercayaan yang diberikan oleh para pengguna jenama kami. Kepercayaan tersebut datang dengan tanggungjawab untuk berkongsi nilai-nilai dan keperihatinan para pelanggan, serta untuk membantu mereka yang memerlukan. Konsep kehidupan bersih kami juga meliputi kebaikan untuk menjaga kebajikan dan memberi balik kepada golongan yang kurang bernasib baik,” kata Cik Carmen.
“Kami menggalakkan para pelanggan AEON Big untuk turut serta membantu memberikan kanak-kanak ini Masa Depan Yang Lebih Cerah. Sebagai balasan, TOP boleh menjamin bahawa pencuci Micro-Clean Tech dengan inovasi Anti-Sebum akan memberikan mereka cucian yang bersih menyeluruh; lebih selesa dan kesejahteraan yang lebih baik. Sebagai tambahan kepada sokongan terhadap amal ini, kami berharap lebih ramai pengguna bakal memahami maksud sebenar slogan ‘Belum Bersih Sehingga Mikro Bersih’,” jelas  Cik Carmen.
Para pengguna boleh mendapatkan kebaikan TOP Micro-Clean Tech di dalam cucian mereka melalui ‘TOP Powder of Super White’, ‘Super Hygenic’, ‘Blooming Freshness’ dan ‘Super Colour’. Untuk para pengguna Cecair Pencuci TOP, mereka boleh memilih daripada barisan menyeluruh ‘Stain Buster’, ‘Brilliant Clean’, ‘Blooming Pleasures’ (tambahan terbaharu kepada keluarga produk ini), ‘Odour Buster’ dan ‘Colour Protect’.
TOP Micro-Clean Tech juga boleh terdapat dalam Super Low Suds (serbuk) dan Smart Clean dalam Formula Low Suds (cecair) yang dirumuskan khusus untuk mesin basuh muatan depan bagi cucian yang lembut tetapi cekap lagi berkesan.
Untuk maklumat lanjut, sila lawati http://www.southernlion.com.my atau hubungi talian khidmat pelanggan kami di talian 1800-88-0133.

Mengenai Southern Lion Sdn Bhd
Southern Lion Sdn. Bhd. ialah syarikat usaha sama 50/50 antara Lam Soon (M) Bhd. dan LION CORPORATION, Jepun. Ia memperbaiki kualiti hidup pengguna Malaysia berterusan dengan menawarkan barangan penjagaan rumah dengan konsep-konsep inovatif pada harga yang berpatutan, yang meliputi produk penjagaan fabrik, rumah dan kecantikan hinggalah penjagaan mulut. Southern Lion merupakan pembuat produk pencuci pertama dianugerahkan sijil ISO 9001.
[1] Nielsen Malaysia, October 2016


Kempen HOTFM Roda & Ringgit Temui Pendengar Bertuah, Menang Perodua Myvi!

Sebelum ini, Hot FM telah melancarkan kempen Roda & Ringgit buat pendengar setia mereka. Jadi, pada 25 September yang lalu, Hot FM telah berjaya menemui pemenang dan tahniah diucapkan buat pendengar bertuah Divagaar a/l Siva dari Klang yang telah berjaya memenangi sebuah kereta Myvi pada cabutan kedua kunci Hot FM Roda & Ringgit.
52 ORANG PENDENGAR BERJAYA KE GRAND FINALE HOT FM
Seramai 52 orang pendengar telah berjaya melayakkan diri ke Grand Finale Hot FM Roda & Ringgit namun yang layak ke peringkat akhir hanyalah seramai 10 orang pendengar saja. Menurut Ketua Pengawai Eksekutif MPA, Nazri Noran, beliau mengucapkan tahniah buat semua pemenang dan berharap agar pendengar terus menyokong Hot FM.

“Kami ingin mengucapkan ribuan terima kasih kepada semua pendengar yang telah menyertai Hot FM Roda & Ringgit dan tahniah kepada pendengar yang terpilih kerana berjaya memenangi sebahagian daripada RM10,000 dan pemenang utama Divagaar a/l Siva yang telah berjaya memenangi sebuah kereta Myvi.

Kami berharap para pendengar akan terus menyokong dan mengikuti perkembangan Hot FM selepas ini. Juga, pastikan anda muat turun aplikasi Audio+ untuk peluang menang hadiah menarik di kempen akan datang di Hot FM bermula 27 September ini.” jelasnya.

KEMPEN KEDUA, HOT KOTAK XIOMI
Jangan bersedih kalau anda terlepas kempen Roda & Ringgit kerana bermula 27 September hingga 15 Oktober Hot FM akan mulakan kempen kedua iaitu Hot FM Kotak Xiomi kerjasama Xiomi Malaysia.
Pendengar yang bertuah akan berpeluang untuk memenangi pelbagai barangan menarik daripada Xiaomi Malaysia dan sebahagian daripada RM60,000.

Langkah-langkah untuk menyertai:

Mengikuti IG Live @hotfm976 untuk dapatkan kata laluan yang akan diberikan oleh penyampai Hot FM.
Pendengar juga boleh mengetahui barangan apa yang akan diberikan ketika sesi IG Live berkenaan.
Isyarat memanggil akan dikeluarkan dan pemanggil terpantas yang berjaya memberikan kata laluan akan memenangi barangan Xiaomi berkenaan.

Sebanyak RM1,000 tambahan akan diberikan kepada pendengar yang berjaya memberikan kata laluan yang terdapat di aplikasi Audio+. Jadi, pendengar boleh memuat turun aplikasi Audio+ dan menjadi sebahagian daripada komuniti kami untuk peluang memenangi sebahagian daripada RM60,000.

Pendengar juga boleh bersiap sedia dengan mendengar Hot FM untuk berpeluang menyertai Hot FM Kotak Xiaomi setiap Isnin hingga Jumaat di Rakyat Rangers, Fara Fauzana, AG & Fad (6 pagi – 10 pagi), Playlist Hangat, Zetty (10 pagi – 3 petang), Sembang Squad, Haziq & Riena Diana (3 petang – 7 malam) dan Hot Flix, Imran Aqil (8 malam – 12 tengah malam)

Hot FM boleh didengar menerusi frekuensi 97.6FM di Lembah Klang, 88.2FM Alor Setar dan Pulau Pinang; 104.5FM Ipoh; 90.1FM Johor Bahru dan Singapura; 92.4FM Kuantan; 105.1FM Kota Bharu; 87.7FM Kota Kinabalu; 94.3FM Kuching; 104.3FM Melaka; 99.5FM Seremban; 90.5FM Taping; 105.0 Kuala Terengganu.
Secara alternatif, para pendengar juga boleh mendengar Hot FM secara live streaming di www.hotfm.audio dan YouTube Hot TV. Untuk perkembangan dan pengisian digital paling hangat, boleh terus ikuti laman sosial Hot FM di Facebook Hot FM, Instagram @hotfm976 serta Twitter @hotfm976 dan Whatsapp di 017-302 8822. Dengarkan juga Hot FM menerusi aplikasi Audio+, yang boleh dimuat turun di Apple App Store, Google Play dan Huawei App Gallery.


Kempen Pacific West Fish Fry Day

Dalam usaha untuk menggalakkan rakyat Malaysia untuk makan lebih banyak ikan untuk kesihatan yang lebih baik, jenama makanan dari Australia Pacific West, telah melancarkan kempen Fish Fry Day  yang akan berjalan dari bulan Jun sehingga Julai 2016. Objektif utama kempen ini adalah bagi mewujudkan kesedaran di kalangan rakyat Malaysia tentang manfaat makan ikan sekurang-kurangnya dua atau tiga kali seminggu di samping memperkenalkan barangan ikan Pacific West kepada pengguna.

“Sebuah kajian oleh Infofish pada tahun 2014 mendedahkan bahawa rakyat Malaysia adalah di antara pengguna ikan tertinggi dunia, dengan setiap orang memakan sekurang-kurangnya 56.5kg ikan setiap tahun. Statistik ini jauh lebih lebih tinggi daripada purata dunia iaitu 20kg, dan sedikit ke hadapan daripada Jepun. Ini menunjukkan rakyat Malaysia telah pun sedia maklum mengenai kepentingan diet yang tinggi dengan ikan, yang akan mempengaruhi kesihatan dan kesejahteraan seseorang. Kempen Fish Fry Day kami adalah usaha korporat yang berterusan bagi mengingatkan rakyat Malaysia tentang tabiat sihat memakan ikan secara konsisten untuk kesihatan lebih baik,” ujar Encik Saw Lip Teik, Pengarah Pacific West Malaysia.

Bagi menguatkan lagi kempen ini, Pacific West telah menerbitkan sebuah koleksi buku resipi daripada chef-chef selebriti seperti personality Australia Peter Russell Clark; penyampai Astro TV, pemilik Yum Yum Publications dan penulis beberapa buah buku resipi Agnes Chang; hakim bagi World Association of Cooks’ Societies dari Afrika Selatan Garth Stroebel; Chef Zam dan Bryan Ong, beserta chef daripada Pacific West seperti Garry Edson, Mario Bruno, Neil Cane, James Semple dan MC Leong. Chef-chef tersebut telah membangunkan resipi mereka yang tersendiri dengan menggunakan ikan sebagai bahan utama dengan langkah-langkah yang sungguh mudah. Salinan buku resipi tersebut akan diedarkan pada siri jelajah Pacific West seluruh Negara dari bulan Jun sehingga Julai 2016. Di samping buku tersebut, resipi-resipi menarik ini dan bermacam-macam lagi boleh didapati secara atas talian di laman web Pacific West (www.pacificwestfoods.com), Facebook page (Pacific West Malaysia), dan YouTube (Pacific West).

Bagi pelanggan yang membeli barangan ikan Pacific West bernilai RM50 ke atas di dalam sebuah resit dari mana-mana kedai runcit di sepanjang kempen tersebut akan berpeluang untuk memenangi makeover dapur dari Verra Kitchen yang bernilai RM15,000. 10 hadiah saguhati juga disediakan – baucar bernilai RM1,000 daripada Verra Kitchen dan barangan Pacific West bernilai RM100 setiap satu.

Menerusi kempen Fish Fry Day, Pacific West telah menaja barangan ikan bernilai RM60,000 ke tiga buah rumah anak yatim – Children’s Protection Society (CPS) dan Shan’s Children Home di Penang, dan House of Joy di Kuala Lumpur. Sebagai sebahagian daripada usaha tanggungjawab social korporat, penajaan ini bukan sahaja memperkenalkan kebaikan barangan Pacific West kepada kanak-kanak, tetapi ia juga mendedahkan mereka tentang kebaikan makan ikan dan pemakanan sihat sebagai sebahagian daripada diet mereka. Nilai tajaan tersebut boleh menampung 17,000 masakan kepada tiga buah rumah tersebut, menghidangkan 130 kanak-kanak dengan ikan yang sihat dan enak.

Personaliti terkenal seperti model fitness Malaysia Jordan Yeoh turut berperanan bagi menyedarkan orang ramai mengenai Fish Fry Day dengan berkongsi tips-tips dan idea-idea memasak di rangkaian social media dengan menggunakan hashtag #PacificWestFishFryDay sepanjang tempoh kempen tersebut.

“Kami berharap kempen Fish Fry Day akan mendorong lebih ramai rakyat Malaysia untuk memilih ikan sebagai sumber utama protein di dalam makanan mereka. Buku resipi kami dan komuniti atas talian adalah sumber permulaan terbaik bagi mereka yang memerlukan cadangan dan idea-idea untuk memasak ikan dengan cara yang mudah dan cepat”, ujar Saw. “Pacific West adalah jenama terkemuka di seluruh dunia yang dipercayai.”

Barangan Pacific West boleh didapati di kedai-kedai runcit seluruh negara. Untuk maklumat lanjut tentang kempen Fish Fry Day dan jenama tersebut, sila layari laman web www.pacificwestfoods.com. Untuk pertanyaan media, sila hubungi Paul Loo (卢扬波) di talian 012-597 7418 / Janey Tan (陈丽英) di talian 012-476 4989 atau layari laman Facebook rasmi Pacific West Malaysia : www.fb.com/pacificwest.my.

[box type=”info” align=”” class=”” width=””]About Pacific West
Since its inception in Australia in 1995, Pacific West has evolved over time to become a caring household seafood brand name that exudes friendliness and warmth. It evokes a vibrant calibration that gels well with the cosmopolitan lifestyle of the people who enjoy good food and good health. Enjoyed by millions of household in the world, Pacific West’s range of products has become a family’s choice as a result of its unique attributes. The company derives even greater passion and aspirations to embrace continuous product innovations and development to give customers the best culinary experience one could expect. As a premium brand of Golden Fresh, Pacific West is widely available in the Asia Pacific Region, Europe, South Africa, New Zealand and the Middle East. [/box]


Kempen Roadshow ‘Keluarga Sihat & Ceria Bersama Nestle EVERYDAY’ Gembirakan Komuniti Johor

JOHOR BAHRU – Kempen Roadshow ‘Keluarga Sihat & Ceria bersama Nestlé EVERYDAY®’ telah mengunjungi komuniti Projek Perumahan Rakyat Sri Stulang di Johor Bahru hari ini.
Kempen ini bermula pada April 2016, menyasarkan 100 lokasi di seluruh negara dengan tujuan untuk meningkatkan kesedaran tentang kepentingan pengambilan susu terhadap diet yang berkhasiat dan seimbang kepada seluruh ahli keluarga. Pelbagai aktiviti dijalankan di roadshow tersebut termasuklah stesen permainan MAX NUTRE™, aktiviti sukaneka, aktiviti mewarna untuk kanak-kanak, di karnival bersuasana riang untuk 1,500 ahli keluarga komuniti PPR Sri Stulang.

Hulur Sokongan Melalui Perkongsian Pengetahuan
Ceramah nutrisi juga turut disertakan dalam program satu hari ini bagi membina kesedaran tentang kepentingan pengambilan susu untuk membina keluarga yang sihat dan ceria bersama Nestlé EVERYDAY®, susu berkhasiat yang membantu pembesaran dan perkembangan kanak-kanak dan juga orang dewasa, serta sesuai untuk seisi keluarga. Susu ini diperkaya dengan MAX NUTRETM, kombinasi pintar nutrien untuk membina otot yang lebih kuat, penglihatan dan kepekaan yang tinggi
Projek Perumahan Rakyat adalah inisiatif kerajaan untuk membina projek-projek perumahan bagi membantu keluarga yang berpendapatan lebih rendah untuk memiliki dan menikmati kediaman yang selesa. Kempen Nestlé EVERYDAY® menghulurkan sokongan dan keprihatinan melalui perkongsian pengetahuan dengan komuniti tersebut dan membantu mereka memupuk keluarga rakyat Malaysia yang lebih kuat dan sihat menerusi pembentukan kempen ‘Keluarga Sihat & Ceria bersama Nestlé EVERYDAY®’.

Kombinasi Pintar Nutrien Dalam Susu EVERYDAY
Susu Nestlé EVERYDAY® yang diperkaya dengan MAX NUTRE™, kombinasi pintar nutrien Protein, Magnesium, Kalsium dan juga Vitamin A, B1, B2 dan B12 boleh menolong membina otot yang lebih kuat, penglihatan dan kepekaan yang tinggi, serta memberi khasiat kepada kanak-kanak mahupun orang dewasa. Ia merupakan pilihan bijak dan sesuai untuk seluruh keluarga. Hanya 2 hidangan sehari membekalkan 100% keperluan pengambilan nutrien Vitamin C, Vitamin B1 dan B2, menjadikan ini cara yang bijak, lazat dan mudah untuk memenuhi keperluan nutrisi pemakanan seisi keluarga.

Makanan kegemaran tempatan seperti nasi lemak, nasi ayam, roti canai dan mi kari, merupakan diet kebiasaan rakyat Malaysia, tidak dapat memberikan sepenuhnya keperluan nutrisi harian yang disyorkan untuk pertumbuhan dan perkembangan yang sihat. Untuk memenuhi keperluan nutrien yang diperlukan, keluarga di Malaysia boleh menikmati kebaikan susu seperti Nestlé EVERYDAY® di dalam diet seharian.

Membantu Rakyat Malaysia Mencapai Matlamat Pengambilan Nutrisi Harian
Ng Su Yen, Pengurus Eksekutif Perniagaan Nestlé Malaysia Milks berkata, “Kita amat teruja untuk membawa roadshow Keluarga Sihat & Ceria bersama Nestlé EVERYDAY® kepada PPR Sri Stulang di negeri Johor yang indah”.
Tambahnya lagi, “Rakyat Malaysia sentiasa mencari cara yang berkesan untuk membekalkan khasiat kepada seluruh keluarga yang tidak membebankan masa dan pembelanjaan rumah. Susu Nestlé EVERYDAY® yang diperkaya dengan MAX NUTRE™ adalah sesuai untuk seisi keluarga, dan membawa anda lebih dekat untuk memenuhi keperluan pemakanan seharian anda tidak kira apa jua cabaran yang anda hadapi. Ia merupakan cara yang bijak untuk membekalkan khasiat kepada diri dan keluarga anda, iaitu dengan memberikan nutrien harian yang penting untuk membina tubuh dan minda yang sihat. Kami bercita-cita untuk mendidik rakyat Malaysia tentang pentingnya nutrisi yang mencukupi dan membantu mereka mencapai matlamat pengambilan nutrisi harian mereka.”
Roadshow ‘Keluarga Sihat Dan Ceria bersama Nestlé Everyday®’ bermula di PPR Intan Baiduri di Kepong (17 April, 2016). Roadshow telah diadakan di Malaysia Utara, Tengah dan Timur setakat ini, dan roadshow akan bersambung di kawasan Selatan sehingga akhir tahun ini.


Kempen Gigi Sensitif ‘Sensodyne Chill Test Challenge’ Tawarkan Hadiah Hebat

Kuala Lumpur – GlaxoSmithKline Consumer Healthcare (GSK) baru-baru ini melancarkan kempen Sensodyne Chill Test Challenge dalam usaha mereka memberi kesedaran orang ramai mengenai peningkatan masalah gigi sensitif di kalangan rakyat Malaysia.
“Rakyat Malaysia memang suka makan malah tidak hairanlah mereka suka menghadiri majlis keraian sambil menikmati makanan yang dihidangkan. Namun kajian IPSOS mendapati 50% rakyat Malaysia tidak dapat menikmati makanan dan minuman disebabkan oleh masalah gigi sensitif. Tetapi mereka ini tidak perlu risau kerana dengan adanya kempen Sensodyne Chill Test Challenge, mereka dapat mengenalpasti tahap sensitiviti yang dihidapi dan cara untuk mengatasinya mengguna ubat gigi Sensodyne, secara tak langsung membebaskan mereka daripada masalah gigi sensitif,” – Stacy Wallace, Pengurus Besar GSK Consumer Healthcare Malaysia & Brunei.

Masalah Gigi Sensitif Sering Dipandang Ringan
Berikutan hasil kajian oleh IPSOS, masalah gigi sensitif yang dihadapi oleh mereka yang berusia antara 18 hingga 34 tahun. 40% daripada mereka mengalami masalah gigi sensitif tetapi tidak memandang berat akan masalah itu malah tidak membuat kawalan terhadap masalah berkenaan.
Satu daripada tiga orang dewasa mengalamai masalah itu, ada yang mengetahui simptom gigi sensitif dan penyebabnya iaitu memberus terlalu kuat, mengambil makanan berasid dan banyak lagi.

Foto Kredit: fitneass.com

Kempen Sensodyne Chill Test Challenge Tawarkan Hadiah Hebat
Tahun ini, Sensodyne Chill Test Challenge akan mencabar lebih ramai pengguna menyertai kempen itu di mana mereka perlu minum atau makan makanan sejuk dan berais yang diberikan dalam masa 30 minit.
Bagi yang menyertai kempen itu, mereka berpeluang memenangi baucer Nando’s bernilai RM250, baucer Chatime dan Pek Sensodyne Care.
Untuk menyasarkan lebih rakyat Malaysia menyertainya, Sensodyne bekerjasama dengan San Francisco Coffee (minuman kopi), Chatime (minuman teh) dan llaollao (aiskrim).
Orang ramai boleh menikmati makanan dan minuman sejuk daripada tiga jenama ini secara percuma apabila menyertai kempen tersebut. Dengan ini mereka dapat mengenalpasti sama ada mereka mempunyai masalah gigi sensitif atau tidak.
Fakta mengenai kempen ini:

Ia diadakan sehingga 4 September 2016
Sertainya dan berpeluang memenangi baucar Nando bernilai RM250, pek Sensodyne Care dan baucar Chatime. Untuk maklumat lanjut, layari https://sensodyne.com.my/chilltest
Kerjasama bersama Chatime Malaysia, llaollao Malaysia dan San Francisco Malaysia
Krew Sensodyne akan berada di cawangan Chatime dan llaollao untuk melakukan ujian gigi sensitif selain memberi sampel percuma

Tentang Sensodyne
Buat pengetahuan, Sensodyne adalah jenama ubat gigi yang disarankan oleh doktor gigi untuk mengatasi masalah gigi sensitif yang disebabkan oleh makanan atau minuman sejuk, panas, manis dan masam. Sensodyne menawarkan aneka rangkaian penjagaan gigi sensitif yang meliputi berus gigi dan penyegar mulut yang dapat merawat masalah gigi sensitif. Dengan mengguna produk-produk Sensodyne, mereka yang mengalami masalah ini dapat mengatasinya dan terus menikmati makanan dan minuman tanpa berasa sakit.


Viral Satu Dunia, Apa Istimewanya Anak Patung Mainan Ini?

Kadangkala, kita tak pernah terfikir akan kesusahan atau keunikan seseorang yang tidak dikurniai anggota dan tubuh badan normal seperti manusia biasa. Malah, tanpa disedari, kita semakin mengetepikan tanggungjawab sosial kita dalam menjadi lebih peka terhadap keperluan mereka.
‘Anak Patung OKU’ Punyai Ciri Istimewa
Tercetus oleh idea yang diperjuangkan oleh kempen ‘Toy Like Me’, pencipta mainan dan anak patung dari British, Makies, telah mengambil inisiatif memasarkan permainan patung berkelainan upaya yang direka khas berdasarkan kecacatan anak mereka.

Kempen ‘Toy Like Me’ menggalakkan ibu bapa yang mempunyai anak-anak kelainan upaya untuk mengubahsuai permainan dan anak patung sedia ada mengikut kecacatan anggota pada anak mereka.
Tujuan utama pengubahsuaian tersebut adalah supaya anak-anak ini dapat menerima kelainan yang dialami oleh diri mereka sebagai sesuatu yang istimewa dan positif.

Antara permainan anak patung yang diubahsuai oleh ‘Toy Like Me’/ Foto Kredit: theguardian.com
Kempen #toylikeme Viral Di Internet
Sejak kempen tersebut dilancarkan, #toylikeme menjadi viral di internet. Ramai yang tersentuh apabila ibu bapa mula memuatnaik gambar permainan anak mereka yang telah diubahsuai oleh mereka.
Anak mereka pula dikatakan sangat geembira dan kelihatan lebih bersemangat apabila mendapat anak patung yang direka khas seperti mereka. Seperti kawan baik, seolah-olah anak patung itu dapat turut berkongsi rasa dan kesusahan yang dialami oleh anak istimewa ini.
Lagi gambar yang dimuatnaik oleh ibu bapa / Foto Kredit: brightside.com
Kempen tersebut mensasarkan beberapa pengeluar jenama mainan terkemuka seperti Lego, untuk turut serta dalam usaha mengeluarkan versi anak patung OKU bagi menyokong perjuangan mereka.
Selain daripada anak patung yang dijual di pasaran, Makies juga menerima tempahan dari semasa ke semasa untuk memenuhi permintaan ibu bapa dari seluruh dunia.
Foto Kredit: Laman Twitter @Scope

Setiap Anak Adalah Istimewa!
Syarikat Makies dan ‘Toy Like Me’ berharap usaha mereka akan melenyapkan stigma masyarakat yang mengamalkan ‘double standard’ kepada anak-anak kelainan upaya. Kempen ini juga diharapkan dapat memberi peluang kepada anak-anak tersebut berasa lebih yakin, tidak terasing, serta diterima dalam masyarakat.
Syukurlah kerana masih ada pihak yang sangat mengambil berat dan bekerja keras untuk memastikan setiap anak membesar sebagai kanak-kanak yang riang! Semoga banyak lagi mainan sebegini akan turut dipasarkan di Malaysia tak lama lagi.


Kempen Usahawan Buletin FM Tawar Dana RM200 Ribu Buat Peniaga!

Selepas transformasi baharu yang dilakukan oleh Buletin FM, kini stesen radio di bawah Media Prima Audio bakal menampilkan kempen menarik buat pendengar setia iaitu Usahawan Buletin FM. Buletin FM pula tampil dengan kempen yang lebih memfokuskan untuk bantu peniaga di luar sana yang terkesan disebabkan Covid-19. Kempen Usahawan Buletin FM bakal menawarkan dana perniagaan berjumlah RM200,000.
LANCAR KEMPEN USAHAWAN BULETIN FM, BANTU PENIAGA

Kempen ini bertujuan untuk bersama-sama membantu orang ramai yang ingin memulakan perniagaan baharu atau mereka yang ingin mengembangkan perniagaan mereka yang sedia ada. Menerusi kempen ini juga, diharap dapat membantu mereka yang terkesan disebabkan penularan Covid-19 serta mampu menangani masalah berkaitan perniagaan mereka.
Antara langkah mudah yang perlu dilakukan untuk menyertai Usahawan Buletin FM ini adalah pendengar boleh melayari website Buletin FM di www.buletinfm.audio dan cari pautan Usahawan Buletin FM. Selepas itu, mereka perlu mengisi maklumat diri mereka dan apa jua perniagaan yang diceburi, idea perniagaan mereka boleh dihantar di ruang yang telah disediakan dan nyatakan mengapa mereka layak untuk mendapatkan dana perniagaan tersebut. Mereka juga boleh melampirkan pelan perniagaan yang telah dibuat.

Setiap pagi, Ally Iskandar dan Hawa Rizwana akan menghubungi pendengar yang telah menghantarkan idea perniagaan mereka menerusi segmen Fokus Pagi Bersama Ally Iskandar & Hawa Rizwana (6 pagi – 10 pagi). Mereka bersama-sama juri profesional akan menilai idea-idea perniagaan yang telah dihantarkan.

PELUANG DAPAT DANA RM 200,000!

5 idea perniagaan akan disenarai pendek bagi setiap pusingan dan mereka akan menghadapi cabaran-cabaran yang akan diberikan dan diadili oleh juri profesional. Usahawan Buletin FM akan dilakukan sebanyak 2 pusingan. Dua orang pemenang Usahawan Buletin FM akan dipilih dan berpeluang membawa pulang dana perniagaan berjumlah RM175,000 untuk slot iklan radio dan wang tunai berjumlah RM25,000 setiap seorang.
Selain itu juga, dua orang pemenang Usahawan Buletin FM akan menjalani program Mentor bersama salah seorang daripada juri profesional. Mereka akan dibimbing untuk memastikan perniagaan mereka berjaya direalisasikan atau mampu untuk bangkit semula selepas terkesan disebabkan Covid-19.
Buletin FM boleh didengari menerusi frekuensi 101.3FM di Lembah Klang; 90.2FM Penang; 93.6FM Kuala Terengganu; 88.6FM Kota Bharu; 107.3FM Alor Setar; 104.3FM Sarawak.

Secara alternatif, para pendengar juga boleh mendengar Buletin FM secara live streaming di www.buletinfm.audio dan YouTube Buletin TV. Untuk perkembangan dan pengisian digital berinfomatif, boleh terus ikuti laman sosial Buletin FM di Facebook Buletin FM, Instagram @buletinfm dan Twitter @buletinfm dan Whatsapp di 017-276 5656. Buletin FM juga boleh didengar menerusi aplikasi Audio+, yang boleh dimuat turun di Apple App Store, Google Play dan Huawei App Gallery.


Kemuncak Usahawan Buletin FM, Tinggal 3 Orang Peserta Bakal Rebut Dana Perniagaan Bernilai RM200,000!

Usahawan Buletin FM pusingan kedua kini sudah pun memasuki minggu akhir. Lebih daripada 200 orang peserta, kini hanya 3 orang peserta akan mengharungi 4 cabaran yang diberikan dan seterusnya merebut gelaran Juara Usahawan Buletin FM pusingan kedua.
3 ORANG PESERTA MENGHADAPI CABARAN SETERUSNYA
Daripada 16 orang peserta, seramai 3 orang telah dipilih untuk menghadapi cabaran seterusnya merebut dana perniagaan bernilai RM200,000. Mereka adalah Wan Nadia Farhana, 33, idea bisnes Kiddie Care Centre, Mohammad Fariz Abdullah, 44, idea bisnes sistem & aplikasi playhouse dan Zalina Noor Mohd Ali, 47, idea bisnes Kitchen Monster.

Minggu akhir ini, para peserta perlu menghadapi 4 cabaran, antaranya cabaran menyelesaikan masalah peniaga lain, cabaran menjual produk, cara menguruskan pelanggan dan cabaran menyediakan iklan radio mereka sendiri. Mereka akan dinilai oleh Datuk Seri Johari Ghani, Usahawan dan pemilik perniagaan, juri tetap iaitu Coach Wan Arjunawan, CEO Entrepreneur Culture dan pihak pengurusan Buletin FM.

Menurut Ketua Pegawai Eksekutif MPA, Nazri Noran berkata, pihaknya menerima pelbagai idea bisnes dan menarik perhatian juri. Beliau mengharapkan dengan Usahawan Buletin FM ini dapat membantu para usahawan mengembangkan perniagaan.

“Kami telah terima pelbagai idea bisnes dan menarik perhatian juri profesional. Sedikit sebanyak Usahawan Buletin FM ini dapat membantu mereka mengembangkan lagi idea bisnes masing-masing. Kami mencari idea bisnes yang luar biasa dan kami bantu mereka untuk merealisasikan impian mereka dan berharap bisnes mereka itu berkembang di masa hadapan.” jelasnya.
KEMUNCAK USAHAWAN BULETIN JUMAAT INI
Menariknya, minggu akhir Usahawan Buletin FM pusingan kedua ini turut memperlihatkan penglibatan Datuk Seri Johari Ghani, usahawan terkemuka dan pemilik perniagaan yang juga merupakan Strategis Pemulih Korporat. Penglibatan Datuk Seri Johari adalah bertujuan untuk berkongsi cerita dan pengalaman berkaitan perniagaan dalam Jejak Usahawan bersama penyampai radio Buletin FM Fokus Pagi, iaitu Ally Iskandar & Hawa Rizwana. Beliau juga akan mengadili cabaran terakhir para finalis Usahawan Buletin FM.

Dengarkan setiap cabaran yang dihadapi oleh finalis sepanjang minggu ini menerusi segmen Fokus Pagi Bersama Ally Iskandar & Hawa Rizwana (6 pagi – 10 pagi). Mereka bersama-sama juri profesional dan pihak pengurusan Buletin FM akan menilai cabaran yang dikemukakan.
Siapakah yang bakal bergelar Juara Usahawan Buletin FM pusingan kedua? Dengarkan kemuncak Usahawan Buletin FM pada hari Jumaat, 15 Oktober 2021 untuk mengetahui siapakah yang bakal membawa pulang wang tunai bernilai RM25,000 dan RM175,000 untuk slot iklan radio.


Kemurungan Lepas Bersalin Juga Boleh Berlaku Pada Lelaki. 5 Perkara Ini Ramai Tak Tahu

“Kenapa dengan suami aku ni. Nampak lain macam betul sejak baby lahir ni. Nak kata letih, aku pun letih juga. Tapi, perangai dia makin peliklah…”
Wanita memang sinonim jika dikaitkan dengan kemurungan atau meroyan selepas bersalin.

Tapi, tahukah anda bahawa sebenarnya kaum lelaki juga berpotensi mengalami masalah kemurungan ini?
5 Perkara Tentang Kemurungan Selepas Bersalin Di Kalangan Lelaki Yang Kurang Diketahui
1. Paternal Postpartum Depression (PPPD)
Kemurungan selepas bersalin di kalangan lelaki digelar sebagai Paternal Postpartum Depression (PPPD). Sungguhpun tidak begitu diketahui umum, fenomena ini semakin mendapat perhatian.

Menurut Dr Yen Teck Hoe melalui Positive Parenting, kemurungan semasa hamil dan selepas bersalin berlaku dalam anggaran 1 /10 lelaki dan angka ini meningkat dalam tempoh 3 hingga 6 bulan selepas kelahiran bayi.

Foto Kredit: whitsundayprofessionalcounselling.com
2. Punca
Apa yang kita sering dengar adalah paras turun naik hormon menjadikan seorang wanita cenderung mengalami mood swing dan perubahan emosi yang mendalam.
Sebuah kajian yang dilaporkan melalui Parents.com menjelaskan bahawa hormon dalam tubuh lelaki juga berlaku sewaktu proses kehamilan dan selepas kelahiran bayi; paras testosteron menurun, manakala estrogen, prolaktin, dan kortisol meningkat. Tidak hairanlah sesetengah lelaki turut mengalami simptom seperti loya, muntah, dan pertambahan berat badan sepanjang tempoh isterinya mengandung.
Selain itu, para psikologi juga berpendapat bahawa faktor stres yang berlaku pada kaum lelaki zaman ini turut menyumbang kepada Paternal Postpartum Depression. Dengan peningkatan kos sara hidup, isteri yang bekerja, mereka kini menanggung tanggungjawab yang kian berat dalam berkongsi beban kerja rumah serta penjagaan anak.
Foto Kredit: verywell.com
3. Tanda-tanda
Tanda-tanda kemurungan postpartum di kalangan lelaki tidak banyak bezanya dengan wanita. Namun apa yang paling ketara, lelaki biasanya cenderung untuk menafikan perasaan ini.
Antara tanda ini termasuklah:

Mudah marah, berasa gelisah, tak boleh duduk diam
Menjauhkan diri daripada bayi dan isteri
Hilang minat atau rasa tidak gembira
Perasaan tidak dihargai atau bersalah
Lebih kerap bekerja lebih masa dan berada di luar rumah
Kelesuan, tidak bertenaga, atau sentiasa letih
Bercakap mengenai kematian atau membunuh diri

Jadi sebagai pasangan, anda perlu memerhatikan serta cuba memahami keadaannya. Jangan terus menganggapnya ‘malas’ jika mereka tak tahu apa yang perlu dibuat, tak mampu menjaga bayi dengan baik, dan nampak tidak gembira selepas kehadiran bayi.
Sebaliknya, beri sokongan kepada suami agar kondisinya dapat dirawat dan tidak menjadi lebih buruk. Mereka mungkin memerlukan sedikit masa atau rawatan yang khusus untuk menjalani tempoh tersebut.
Foto Kredit: cphpost.dk
4. Pengalaman
Mike Simms pernah menceritakan pengalaman yang dilaluinya semasa mengalami Paternal Postpartum Depression, (PPPD) melalui rancangan This Morning.
Baginya, pada awal kehamilan mereka memang agak teruja – mereka menghadiri kelas, mengecat bilik bayi, dan melakukan pelbagai persiapan untuk menyambutnya.
Ujar Mike, “Tapi, apabila tiba hari kelahiran, saya berasa trauma. Apatah lagi apabila melihat isteri saya yang terpaksa melalui proses yang dahsyat. Saya mula merasakan bahawa semuanya salah saya.”
Setelah itu, Mike mengalami kesukaran untuk bermesra dengan bayinya. Apa yang menakutkan, dia berasa cemburu apabila melihat ikatan antara anak dan isterinya.
“Saya berasa seperti seorang bapa dan suami yang gagal dan tak mampu berbuat apa-apa. Apatah lagi apabila anak saya asyik menangis dan nampak tidak selesa apabila berhadapan dengan saya.” tambahnya lagi.
Menurut isterinya, hubungan mereka sangat mesra sebelum mendapat anak. Tapi, tingkahlaku serta mood suaminya nampak semakin pelik dan mereka kerap bergaduh. Akhirnya, mereka memutuskan untuk berjumpa dengan doktor untuk mendapatkan bantuan. Dari situlah mereka mengetahui tentang PPPD dan mereka berharap dengan pendedahan ini, lebih ramai pasangan akan menyedari tentangnya.
Foto Kredit: goodtoknow.com
5. Risiko
Penelitian mendapati bahawa kebarangkalian untuk seorang lelaki mengalami masalah ini adalah 2.5 kali ganda lebih tinggi sekiranya si isteri turut mengalami masalah kemurungan selepas bersalin.
Selain itu, Will Courtenay, seorang psikoterapi menjelaskan bahawa 50% daripada lelaki yang menghidapi PPPD pernah mengalami masalah kemurungan atau mengalami ahli keluarga yang mempunyai masalah ini.
Impak terhadap kemurungan ini boleh menjejaskan hubungan suami isteri dan juga perkembangan anak. Malah, kajian mendedahkan bahawa anak-anak yang memiliki bapa yang tertekan lebih cenderung memiliki masalah pertuturan apabila mencecah usia 2 tahun.
Foto Kredit: dreamstime.com
Jangan Malu Dapatkan Bantuan
Sekiranya anda atau suami mengalami tanda-tanda ini, ketahuilah bahawa anda bukannya bersendirian. Sekalipun penyakit ini tidak diketahui dengan meluas di Malaysia, namun ada tempat untuk anda mengadukannya dan menerima rawatan.
Selain daripada berjumpa doktor / pakar psikologi, anda juga boleh bercakap dan meluahkan perasaan dengan keluarga dan rakan-rakan. Yang penting, jangan berlengah!


Kena ‘Alert’, Ini Enam Kategori Pelajar Dibenarkan Kembali Ke Kampus Mulai 1 Mac

Jika sebelum ini, bukan sahaja sesi persekolahan murid-murid yang tertangguh, malah sesi pembelajaran pelajar di institusi pengajian tinggi juga turut ditangguh. Namu, terbaharu Kementerian Pengajian Tinggi mengumumkan enam kategori pelajar institusi pendidikan tinggi dibenarkan ke kampus secara fizikal seawal 1 Mac ini bagi mengikuti pengajaran dan pembelajaran (PdP) hibrid iaitu secara fizikal dan pengajian dalam talian.
ENAM KATEGORI PELAJAR YANG BOLEH PULANG KE KAMPUS

Menurut Kementerian Pengajian Tinggi (KPT) dalam satu kenyataan perkara itu dipersetujui Majlis Keselamatan Negara (MKN) berdasarkan beberapa sesi libat urus, kajian dan tinjauan yang dijalankan dengan pihak berkepentingan.
Kategori 1: Adalah pelajar program pengajian peringkat Sijil, Diploma, Ijazah Sarjana Muda dan Pasca Siswazah yang memerlukan praktikal, makmal, klinikal, latih amal, studio, bengkel dan peralatan khas;

Kategori 2:  Membabitkan pelajar yang tidak mempunyai akses dan persekitaran tidak kondusif bagi melaksanakan PdP dalam talian.

Kategori 3 : Pelajar Asasi atau Setara dan Diploma yang sedia ada di kampus boleh meneruskan pembelajaran secara hibrid.
Kategori 4: Semua pelajar antarabangsa sedia ada dan baharu kecuali dari United Kingdom.
Kategori 5 : Pelajar Berkeperluan Khas (OKU);
Kategori 6: Pelajar yang menduduki peperiksaan Malaysia University English Test (MUET), antarabangsa dan badan profesional.
“KPT prihatin dan menyedari kepentingan dalam memastikan keperluan program pengajian pelajar Institusi Pendidikan Tinggi (IPT) berjalan dengan sempurna walaupun berhadapan dengan cabaran pandemik COVID-19,” katanya kenyataan itu.
PELAJAR TIDAK TERLIBAT TERUSKAN BELAJAR SECARA ONLINE

Dalam perkembangan sama, KPT memaklumkan pelaksanaan PdP secara hibrid dalam kampus boleh dijalankan dengan mematuhi sepenuhnya prosedur operasi standard (SOP) dan mengutamakan keselamatan serta kebajikan pelajar.
Menurutnya, pelajar yang tidak termasuk dalam kategori pelajar berkeperluan pula akan meneruskan PdP secara dalam talian.
Mengulas lanjut, KPT menegaskan pihaknya mengambil langkah proaktif dengan melaksanakan sesi libat urus bersama Majlis Perwakilan Pelajar, pihak pengurusan Institusi Pendidikan Tinggi (IPT), Kementerian Kesihatan (KKM), pakar kesihatan dan MKN berkenaan tarikh kemasukan pelajar ke kampus secara fizikal.
Selain itu, kajian dan tinjauan dibuat oleh Majlis Perundingan Pelajar Kebangsaan (MPPK) mendapati majoriti pelajar mahukan sesi (PdP) diadakan secara dalam talian. Berhubung pergerakan pulang pelajar berkeperluan dari Semenanjung ke Sabah dan Sarawak, pelajar dari dua negeri itu diwajibkan untuk menjalani ujian saringan pengesanan COVID-19 yang akan dibiayai oleh KKM.

Bagi pelajar yang tiba di Sarawak, mereka diwajibkan untuk menjalani kuarantin selama 14 hari sebelum dibenarkan bergerak ke kampus. Kos makan minum dan kuarantin mulai 1 Mac akan ditanggung sepenuhnya oleh Kerajaan Sarawak. Sementara itu, pelajar berkeperluan dari Sabah dan Sarawak, akan ditempatkan di pusat pengasingan yang ditentukan oleh IPT masing-masing bagi memastikan bebas daripada sebarang gejala COVID-19.
Selain itu, bagi IPT di sabah dan Sarawak pelajar IPT disaran merujuk kepada SOP Kerajaan Sabah dan Sarawak yang sedang berkuat kuasa.
Pihak IPT juga boleh merujuk kepada SOP Sektor Pengajian Tinggi sedia ada yang telah diwartakan merangkumi aspek pengoperasian IPT bagi semua kategori Perintah Kawalan Pergerakan (PKP). Pelajar boleh mendapatkan maklumat lanjut mengenai urusan kemasukan ke IPT melalui Bilik Gerakan COVID-19 KPT yang dibuka 24 jam di talian 03-8870 6777/6949/ 6623/ 6628, melayari laman web IPT atau terus menghubungi IPT masing-masing.
Sumber: Kementerian Pengajian Tinggi


Kena Buat 4 Benda Ini Supaya Boleh ‘Drive’ Balik Raya Dengan Lancar!

Hanya tinggal beberapa hari saja lagi setelah bulan Ramadan, umat Islam sedunia bakal menyambut bulan Syawal. Sudah pasti, ramai di kalangan rakyat Malaysia sedang bersiap-sedia mengatur rencana untuk memulakan perjalanan pulang ke kampung nanti.
Maklumlah, sudah lama tidak balik beraya kerana pandemik Covid-19 yang melanda, keterujaan itu pasti wujud. Justeru itu, terdapat beberapa tips yang dikongsi untuk pastikan perjalanan anda pulang ke kampung dalam keadaan lancar bagi individu yang pulang dengan berkereta.

Baca juga: [VIDEO] Angkara Ketagih Dadah, Remaja 15 Tahun Diikat & ‘Ditenyeh’ Mata Dengan Serbuk Cili Oleh Ibu!
KENA BUAT 4 BENDA INI SUPAYA BOLEH ‘DRIVE’ BALIK RAYA DENGAN LANCAR!
Gambar hiasan – Motoqar

1. SERVIS KERETA
Gambar hiasan – PomenApp

Servis kenderaan beroda empat ini merupakan perkara yang terpenting sekali. Jika kereta anda dalam keadaan yang tidak baik risiko untuk terlibat dengan kemalangan adalah tinggi. Tidak rugi belanjakan wang untuk servis kereta yang jarang dilakukan itu.
Pastikan tayar kereta masih berbunga dan ada angin. Sangat bahaya bila tayar ‘botak’ terutama di atas jalan yang licin dan basah.
Ketika mengendali stereng kereta kalau rasa tak ‘kena’ seperti bergegar atau bergoyang segeralah mendapatkan servis. Dikhuatiri komponen kereta bahagian lain turut bermasalah. Antaranya ialah brek kereta.
Selain itu, jangan lupa untuk menukar minyak hitam jika sudah lama tidak ditukar untuk memastikan enjin kereta berjalan dengan lancar.
Minyak kereta pula seeloknya, diisi awal sehari sebelum mulakan perjalanan supaya dapat mengurangkan kesesakan di pam minyak dan memendekkan masa perjalanan anda.
2. SEDIAKAN NOMBOK KECEMASAN DI ‘SPEED DIAL’ TELEFON BIMBIT

Malang memang tidak berbau, jadi sebagai pemandu sediakanlah payung sebelum hujan.
Pastikan nombor helpline sudah disimpan dalam telefon bimbit supaya bantuan dapat dihulurkan dengan segera. Antara helpline yang boleh dihubungi jika berlaku kecemasan ialah khidmat polis, insuran, tunda kenderaan dan lain-lain.
Jika perkara buruk berlaku ketika anda berada di atas lebuhraya, hubungi nombor hotline seperti di laman web Lembaga Lebuhraya Malaysia untuk mendapatkan bantuan. Bahkan, anda juga boleh melihat status trafik semasa di situ.
Pastikan juga nombor insan-insan untuk dihubungi ketika kecemasan sudah disetkan di ‘speed dial’ di telefon bimbit anda supaya mudah untuk dimaklumkan kepada mereka.
3. SEDIAKAN AKSESORI KERETA YANG BERGUNA
Gambar hiasan – TechAdvisor
Terdapat banyak lambakan aksesori kereta yang dijual di pasaran. Tetapi pastikan anda beli aksesori kereta yang utama dulu. Antaranya ialah pemegang telefon, wayar usb telefon dan fon telinga.
Pemegang telefon ini amat penting untuk anda letakkan telefon bimbit sewaktu melihat navigasi ketika memandu. Tidaklah mata anda asyik lihat ke tempat lain apabila telefon bimbit berada di tangan. Sebelah tangan anda juga akan bebas dan boleh digunakan untuk fungsi lain seperti menukar gear atau memegang stereng kereta.
Wayar usb diperlukan untuk mengecas telefon bimbit supaya ianya sentiasa ‘bernyawa’. Sekarang sudah banyak kereta yang mempunyai tempat mengecas telefon bimbit memang sangat membantu. Tetapi sediakan juga power bank sebagai pelan bantuan anda.
Ketika memandu jika anda menerima panggilan telefon, inilah kelebihan fon telinga bagi memudahkan anda untuk mendengar perbualan dengan lebih jelas. Tidak perlu lagi tangan anda memegang telefon bimbit di telinga sehingga mengganggu fokus ketika memandu.
4. MENYUSUN BARANG UNTUK MUDAH DICAPAI
Gambar hiasan – Wish
Barang penting seperti kad touch n go, telefon bimbit dan dompet seeloknya diletakkan berdekatan dengan anda ketika memandu. Antaranya, boleh diselitkan di kawasan pintu pemandu, di bahagian atas kepala pemandu atau di ruang khas gear.
Amat penting barang tersebut diatur dengan kemas supaya anda tidak tergopoh-gapah mencari sewaktu memerlukannya. Selalunya ketika berada di kawasan tol yang memerlukan anda untuk ‘scan’ kad touch n go.
Jika berkesempatan jangan lupa dapatkan bekas khas yang boleh meletakkan kad-kad penting di tempat pemanduan.
Diharapkan tips ini dapat membantu dan memberi manfaat kepada para pemandu kereta yang bakal pulang ke kampung dalam keadaan lancar bagi menyambut hari raya yang bakal menjelma. Berhati-hati ketika memandu, semoga sampai ke destinasi dengan selamat.
Semoga bermanfaat.


Kena Buat 5 Benda Ini Seminggu Sebelum Raya, Barulah Glowing!

Dah 2 tahun tak sambut raya sangat, dan raya pun dah tak lama lagi. Jadi, untuk wanita, persiapan baju dan muka sangat penting untuk mereka menjelang Syawal nanti.
Kalau dah nama wanita itu, semestinya seminggu awal mereka dah sibuk nak pergi facial dan sebagainya. tapi tahukah anda apa nak buat nanti? Seorang doktor estetik telah berkongsi di laman TikToknya @dyananyse berkenaan apa yang wanita harus buat untuk cantik semasa Hari Raya nanti!

Baca juga: Doktor Estetik Kongsi 4 Benda Kena Buat Untuk Kekal Awet Muda
BENDA KENA BUAT SEMINGGU SEBELUM RAYA MENGIKUT MASALAH KULIT MASING-MASING
Setiap orang semestinya mengidamkan kulit yang cantik. Barulah dapat yakin dengan diri sendiri! Akan tetapi, setiap individu juga mempunyai masalah kulit yang berbeza. Jadi, apakah yang perlu mereka buat untuk dapatkan kulit cantik?

1. Kulit kering dan berpigmentasi– Guna hydration mask setiap hari.
– Vitamin C serum 2 kali sehari.
– Moisturiser dan sunscreen.

2. Jerawat nanah– Guna Tidact 2 kali sehari.
– Sunscreen
3. Jerawat tak ada mata– Acne shot di klinik kulit/estetik.
4. Oxithion 2 kali sehari– Fern Ple semasa sahur untuk mendapatkan kulit yang cerah dan gebu.
5. Buat facial mengikut masalah kulit:-Jerawat: Fire & Ice/ Glow peel
Kusam: Pico brightening laser
Kulit kering/ Aging: Diamond feel/ Rejuran booster
Selamat mencuba dan jomlah sama-sama cantik pada Hari Raya nanti.
Video penuh:

 @dyananyse
Yeppeuda : be pretty 🤩 #cantikraya #fyp#gayaraya#glowup#tiktoktip
 ♬ 갸루 짱 예쁘다 GAL Kor ver by 판시 – *⸜ PANXI ⸝*

Sumber: TikTok @dyananyse


Kena Buat 5 Senarai Kecemasan Ini Sebelum Berlaku Bencana, Penting!

Bencana alam merupakan perkara yang tidak dapat dielakkan dan tanpa diduga. Justeru, kita dinasihatkan untuk sentiasa berwasapada dan menyediakan keperluaan untuk kecemasan dengan lebih awal.
Bagi anda yang baharu sahaja mahu mula menyediakan barangan kecemasan, berikut merupakan antara barang keperluan boleh disediakan seperti perkongsian pengguna Facebook Izan Ezrina Mohd Elias.

Baca juga: Cara Pack Beras Untuk Kegunaan Kecemasan… Lebih Jimat, Senang & Tak Kalut!
KENA BUAT 5 SENARAI KECEMASAN INI SEBELUM BERLAKU BENCANA

Jika ada yang bertanyakan “how to start prepping”, biasanya saya akan tanya soalan-soalan ni:

1. Risiko atau bencana yang berkemungkinan dihadapi
– Terputus bekalan air
– Blackout / terputus bekalan elektrik
– Diberhentikan kerja / hilang sumber pendapatan
– Kemalangan / kebakaran / rompakkan / pecah rumah
– Kematian dan bencana alam
2. Maklumat ahli keluarga

– Total family members untuk buat kiraan barang / peralatan / dan lain-lain
Contoh: sebulan perlukan 10kg beras untuk 5 ahli keluarga. Untuk simpanan 3 bulan perlu ada 30kg
– Jantina. Keperluan lelaki & wanita berbeza dari pelbagai sudut
– Keperluan khas ( sakit or allergy dll yang berkaitan)
– Perlu sediakan ubat tambahan
– Belajar / ambik tahu cara kendalikan keperluan khas
3.Lokasi tempat tinggal

– Ada atau tiada BOL
– Kenalpasti tempat tujuan
– Bug in or Bug Out
– Strategi & peralatan berbeza
– Threat atau ancaman dikawasan setempat (banjir, tanah runtuh dll)
– Ambil tahu sekitar kawasan rumah dlm 5-10 km radius (kedai, balai polis, bomba, klinik, tempat tinggi dll)
– Kenal pasti jalan-jalan yang boleh digunakan ketika kecemasan
– jangkakan ancaman-ancaman yang boleh berlaku dan cara utk mengatasi / menghadapinya
4. Set skills atau kemahiran yang ada

– Pertanian
– Penternakkan
– Seni mempertahankan diri
– Survival & bushcraft
– Perubatan & pertolongan cemas
– Kebergantungan terhadap diri sendiri
– Memanjangkan jangka hayat makanan dll yang berkaitan
5. Apa persiapan yang dah dibuat

Dengan data-data ni anda dah boleh mula buat perancangan. Prepping bukanlah suatu trending tetapi merupakan gaya hidup/lifestyle dimana ianya adalah satu proses persediaan yang berterusan bagi preppers mempersiapkan diri secara fizikal dan mental untuk menghadapi sebarang kemungkinan yang akan merosakkan rutin kehidupannya.
Prepping juga merangkumi persiapan dan persediaan untuk jangka masa pendek atau panjang bagi kecemasan peribadi, seperti kehilangan pekerjaan, bencana alam serta dalam keadaan cuaca buruk.
Dengan prepping atau bersiap sedia kita akan lebih optimistic dan tenang untuk menghadapi apa jua keadaan yang mendatang.
Diharap dapat membantu.
Sumber: Facebook Izan Ezrina Mohd Elias


Kena ‘Hentam’ Bayar Ikan Siakap RM 1,196 Seekor Di Langkawi

Bila berkunjung ke kedai tomyam atau restoran makanan laut, antara pilihan jenis ikan yang selalu menjadi kegemaran adalah ikan siakap. Harga pun berpatutan sekitar RM30-50 seekor beserta hidangan masak. Bagaimanapun, berbeza dengan nasib dialami sekumpulan individu apabila mereka terpaksa membayar hampir RM1,196 bagi hidangan seekor ikan siakap dengan berat sekitar tujuh kilogram di salah sebuah restoran dekat Langkawi, Kedah baru-baru ini.
Baca juga: 6 Lokasi Makan Wajib Cuba Bila Berkunjung Ke Pulau Langkawi

BAYAR RM 1,196 UNTUK SEEKOR IKAN SIAKAP!
Menerusi perkongsian Mohd. Faris Zulkarnain di Facebook miliknya, mereka terdiri daripada tujuh individu juga terpaksa membayar bil keseluruhan sebanyak RM1,852.50 dan jumlah itu termasuk dengan harga ikan berkenaan.

“Selepas mengelilingi beberapa pulau di Langkawi, kami dibawa ke salah sebuah restoran untuk makan tengah hari, seperti kebiasaan kami memesan menu yang biasa ditempah di mana-mana kedai tomyam.

“Secara kebiasaan, untuk tujuh orang makan, dua ekor siakap sudah memadai, maka kami pun tempah dua ekor ikan untuk tujuh orang makan berserta menu-menu yang lain,” tulisnya.
Katanya lagi, salah seorang pelayan kedai itu datang bagi mengesahkan saiz ikan dan selepas diberitahu mereka bersetuju untuk mengambil seekor ikan sahaja berdasarkan anggaran saiz yang ditunjukkan.
“Saiz yang ditunjukkan itu hanya besar sedikit daripada ikan yang kita biasa makan di kedai tomyam. Namun, apabila ikan itu sampai kami berasa terkejut kerana ia dapat diisi didalam pinggan besar.

“Kami pun cakap, ini bukan untuk tujuh orang makan, tetapi mungkin untuk 30 orang makan. Masa itu, jangkaan harga yang perlu dibayar ialah sekitar RM700 hingga RM800 sahaja namun meleset apabila harganya mencecah RM1852.50,” jelasnya.
Antara menu yang dipesan oleh mereka ialah ikan siakap (RM1,196), sotong sekilogram (RM120), ketam (RM87.20) dan udang (RM200).
Difahamkan, beberapa individu lain juga terpaksa membayar harga mahal antaranya RM755 bagi dua orang makan selain satu lagi pelanggan membayar harga RM800. Bukan pertama kali, malah ada juga dalam kalangan pengunjung lain yang mengalami situasi yang sama ketika melancong ke Pulau Langkawi baru-baru ini.
Sumber: Mohd. Faris Zulkarnain


‘Kena Jaga Betul-Betul’- Ini 4 Peringkat Luka Bersalin & Tips Penjagaan Supaya Tak Terkoyak!

“Adui… Rasa berdenyut-denyut dekat jahitan bersalin ni. Ni baru 2 hari, dah rasa tak tahan. Macam mana nak sembuhkan luka bersalin dengan cepat ye?”
Kebanyakan wanita yang melahirkan bayi secara normal akan melalui proses episiotomi, iaitu guntingan yang dibuat pada bahagian perineum. Tujuan prosedur ini dilakukan adalah untuk membantu ibu bersalin dengan lancar dan mudah, di samping mengelakkan komplikasi yang lebih buruk seperti koyakan atau bayi lemas (fetal distress). Bukan itu sahaja, buat ibu yang melahirkan melalui pembedahan juga turut perlu menjaga luka jahitan.

Baca juga: Tips Penjagaan ‘Nipple’ Untuk Ibu Yang Menyusukan Anak, Elak Sakit ‘Nipple Crack’!
4 JENIS PERINGKAT LUKA BERSALIN

Sebelum tahu tips penjagaan luka bersalin, jom kita fahami setiap peringkat luka bersalin:

1st degree tear: Ia membabitkan kesan melecet yang terhad pada fouchette dan kawasan di luar kulit perineal atau mucosa vagina iaitu bahagian dalam vagina.
2nd degree tear: Jahitan luka bersalin ini membabitkan kawasan luar fourchette, kulit perinal dan mukosa vagina hingga ke otot perineal dan fascia tetapi tidak sampai mencecah kawasan sfinker dubur.
3rd degree tear: Ia melibatkan fourchette, kulit perineal, mukosa vagina dan sfinkter dubur.
4rd degree tear: Jahitan di kawasan yang lebih dalam iaitu fourchette, kulit perineal, mukosa vagina, sfinkter dubur dan mukosa dubur.
4rd degree tear: Jahitan di kawasan yang lebih dalam iaitu fourchette, kulit perineal, mukosa vagina, sfinkter dubur dan mukosa dubur.
Episiotomi: Keadaan luka yang dialami sama seperti 2nd degree tear tetapi koyakan ini disebabkan gunting dan bukan koyakan semula jadi.
TIPS PENJAGAAN LUKA BERSALIN

1- Pastikan bahagian sekitar faraj sentiasa dalam keadaan bersih dan kering.
2- Cuci dan basuh bahagian tersebut dengan menggunakan air sahaja atau air suam.
3- Elakkan daripada mengelap atau menggosokkan bahagian tersebut dengan tuala. Sebaiknya biarkan kering secara semula jadi.
4- Jangan gunakan sebarang sabun mandian, meletakkan minyak atau krim pada luka jahitan itu.
5- Pastikan ibu menukar tuala wanita dengan kerap.
6- Kalau pendarahan selepas bersalin sudah berhenti, ibu digalakkan untuk tak pakai pakaian dalam pada waktu malam bagi memberikan pengudaraan.
Apa kesannya kalau jahitan bersalin terbuka?

Ramai ibu yang berjaya sembuhkan luka jahitan dalam masa kurang 2 minggu dan biasanya tak ada aa-apa masalah. Tak ada risiko untuk jahitan kembali terbuka disebabkan senaman atau seks.
Sumber: Twitter @myheartcommunity


Kena Pakai Stokin Atau Tidak Semasa Berpantang?

“Eh awak ni tengah berpantang, mana stokin? Kenapa tak pakai?”
Sudah menjadi lumrah ketika berpantang apabila si ibu mengandung perlu memakai sarung kaki. Namun, berbeza bagi ibu yang berpantang dalam zaman moden kini dimana mereka berpendapat bahawa tidak perlu sebenarnya memakai stokin untuk mengelakkan angin masuk ke dalam badan. Jom baca penjelasan pakar ini untuk kepastian.

“Pantang kan? stoking mana? Manaa?”
Biasakan dengar dialog mak-mak kita menegur ibu ibu dalam berpantang untuk memakai stoking setiap masa dan ketika sepanjang tempoh berpantang. Katanya, angin boleh masuk ke dalam badan melalui kaki yang tak berstoking. Betul ke?

Emmm, nak berstoking tu takda masalahnya. Tapi kena jaga-jaga stoking ni kadang2 licin tak pasal-pasal jatuh tersembam, satu hal pulak lagi. Sekadar nak pakai stoking masa tidur utk elakkan kedinginan malam, saya rasa bukan satu masalah besar. ‘Angin’ masuk melalui kaki orang berpantang tak pakai stoking tu saya rasa agak keterlaluan dan tiada kajian santifik yang menyokong kenyataan tersebut.

GUNA STOKIN KHAS LAGI BAGUS

Ni saya bagitahu, kalau nak berstoking skalipun, guna Ted stokin atau compression stoking lagi elok dari stoking biasa. Ted stoking ni agak ketat dan betul2 mengikut bentuk kaki – cover tapak kaki sehingga ke betis dan ada yang sampai ke peha. Dengan stoking yg ketat ini pengaliran darah pada kaki dikekalkan lancar sekaligus membantu mencegah pembentukkan darah beku pada kaki.
Baca betul-betul, sy cakap pakai ted stoking ni untuk cegah darah beku pada kaki bukan cegah angin dari masuk ke dalam badan. Stoking biasa yg dipakai kebanyakkan ibu tu tak cegah darah beku dari terbentuk pun, nak elakkan sejuk saja bole la pakai. Kalau rasa menyusahkan nak pakai stokin biasa tu toksah la pakai. Ok saja.

Ted Stoking ni pun licin, maka hati-hati bila berjalan. Jangan jatuh mcm nangka busuk dah.
Sumber : Dr. Muhammad Izzat bin Abdul Razak  Pegawai perubatan, Kesihatan wanita & Kehamilan


7 Fakta Saintifik Tentang Fenomena ‘Kena Tindih’ Semasa Tidur

Tiba-tiba kita terjaga tengah malam itu biasa. Tapi kali ini rasa lain macam dan meremang bulu roma. Payah nak buka mata, rasa sesak di dada, tak dapat nak bangun dari tempat tidur, nak menjerit pun tak boleh. Puas kita meronta tapi badan tak mampu digerakkan, suara pula seolah-olah tersekat dan tak dapat keluar walau kita sedaya-upaya cuba berteriak. Inilah yang orang kita selalu gelar ‘kena tindih’.
Dari sudut sains, fenomena ini disebut sebagai sleep paralysis. Ia sememangnya menakutkan tetapi ia bukanlah sesuatu yang asing kerana kajian menunjukkan 40% daripada kita pernah mengalaminya sekurang-kurangnya sekali dalam hidup.

Berikut adalah apa yang sebenarnya berlaku pada tubuh anda ketika ‘kena tindih’ dan cara bagaimana pakar menyarankan untuk mengelakkannya daripada berlaku atau berulang kembali.
1. Ia Berlaku Dalam Keadaan Separa Sedar
Sleep paralysis ini berlaku antara waktu tidur dan jaga, di mana seseorang berada dalam keadaan separa sedar. Walaupun punca hilangnya upaya untuk bergerak masih menjadi belum diketahui secara tepat, para penyelidik berpendapat bahawa berlakunya lintasan rapid eye movement (REM), iaitu fasa di mana seseorang bermimpi.

Dalam fasa REM ini, otak masih belum menerima isyarat daripada otot untuk digerakkan lalu menyebabkan ia kaku dan seolah-olah ‘lumpuh’.

Dalam fasa REM, otot tidak boleh bergerak kerana saintis mempercayai ia adalah bagi mengelakkan kita melakukan sebarang tindakan yang membahayakan diri ketika kita bermimpi.
Foto Kredit: urbol.com
2. Sering Melibatkan Halusinasi
Mimpi ngeri ketika mata terpejam dah cukup menakutkan kita, apatah lagi jika kita mengalaminya dalam keadaan mata terbuka. Menurut Dr Kushida, keadaan seperti ini berlaku kepada 3/4 daripada mereka yang mengalami sleep paralysis.
Halusinasi biasanya akan mengiringi fenomena sleep paralysis dan seseorang akan merasakan ada yang bergerak-gerak pada kulit, terdengar atau ternampak sesuatu, atau terasa seolah-olah tubuh terapung ke udara. Ish, seramnya!

3. Walaupun Sekejap, Terasa Lama Sungguh!
Mujurlah sleep paralysis ini hanya berlaku dalam tempoh masa yang sekejap saja, iaitu dalam beberapa saat atau minit.
Tapi bagi yang pernah mengalaminya, mesti tetap terasa lama, kan?
4. Sesiapa Saja Boleh Mengalaminya
Menurut kajian, sleep paralysis ini boleh berlaku pada sesiapa saja. Namun, ia selalunya muncul pada seseorang antara usia 20-an hingga 30-an. Ia juga boleh berlaku berulang kali dan lazimnya ‘diwarisi’ dalam keluarga.
5. Stres & Kurang Tidur Faktor Utama
Walaupun boleh berlaku kepada sesiapa, namun pemerhatian mendapati bahawa seseorang yang mengalami masalah stres serta kekurangan tidur adalah lebih berisiko mengalami sleep paralysis. Begitu juga halnya dengan mereka yang tidak tetap jadual tidurnya.
Jadi kalau nak elak pengalaman yang mengerikan ini, cubalah amalkan gaya hidup sihat agar stres dapat dihindari dan dapatkan tidur yang cukup, iaitu sekitar 6-8 jam sehari.
Foto Kredit: portal.gerchikco.com
6. Dikaitkan Dengan Beberapa Masalah Tidur
Sleep paralysis ini merupakan salah satu simptom sleep disorder yang menyebabkan seseorang terasa sangat mengantuk di siang hari.
Selain itu, ia juga mungkin petanda seseorang mengalami sleep apnea atau periodic limb movement disorder, di mana kaki anda sering menjadi kejang atau tersentak ketika tidur.
7. Elak Tidur Terlentang
Menurut pakar, seseorang yang tidur telentang lebih cenderung mengalami sleep paralysis berbanding posisi tidur yang lain.
Maka, cubalah tidur di posisi alternatif, seperti mengiring ke sisi. Meskipun posisi tidur lainmungkin bukan yang paling ideal, namun ia dapat mengurangkan risiko berlakunya sleep paralysis.

Bertenang, Dapatkan Bantuan Klinikal Jika Perlu
Menurut pakar, tindakan terbaik untuk dilakukan apabila seseorang yang mengalami sleep paralysis adalah bertenang kerana ia dapat mengurangkan rasa panik atau terancam.
Jika gangguan ini sering berlaku, jangan berasa malu mendapatkan bantuan daripada doktor. Doktor akan membuat analisis terhadap cara tidur anda serta apa yang berlaku semasa anda tidur untuk mengenalpasti punca sebenarnya.

*Sumber rujukan: Psych2go.com, Health.com